
Ta dura 10 aña pa 
kultivá un palu i 
100 aña pa kultivá 
un hende. 


/dabboussimotors 


Marelva i su ruman Erlinchi 


Marelva i su ruman mas yòn Erlinchi ta hopi será ku otro. BONERIANO a topa ku nan dos den veranda di nan kas na Rincon. Erlinchi ta un 
persona spesial bon konosí den nan bario. Marelva den pasado tabata diputado. El a traha hopi aña na Flamingo Beach Hotel. 


MEDIDA KONKRETO 


MANTENE BO 
VEHIKULO OF 
EKIPO DEN 
KONDISHON 
KU PIESANAN 
KUMPRA NA NAPA 

Pronóstiko di tempu pa Boneiru 


Djamars 09 te Djárason 10 Mei 2023 
Periodo ku solo i seku 


Tin periodo ku solo i lo keda seku. E temperatura máksimo lo ta 31°C, 
e temperatura mínimo 27°C. E bientu ost ta basta fuerte, forsa 5, de 
bes en kuando fuerte, forsa 6 Bft. 


Altura di ola: 2,0-2,5 m (6-8 pia). 


* Altura di ola válido pa laman grandi 


KRALENDIJK— An- 
dres `Nel` Nicolaas i Gladis 
Elena Cossio, algun tempu 
pasá tabata den AKTUALI- 
DAT kombersando ku Bòi 
Antoin. Un dje tópikonan 
interesante ku nan a toka 


Nan ta guia bishitanten na Colombia 
Nel i Gladis Nicolaas den AKTUALIDAT 


ta Colombia, unda e pareha 
ta residensiá. Nel ta origi- 
nalmente di e bario Nort’i 
Saliña i Gladis di Colom- 
bia. Entretantu Nel tin 9 aña 
bibá na Colombia. E pareha 
ta guia tantu esnan ku bai 


pa keiru i tambe motibunan 
médiko pa e pais. 
“Mi promé kasá a fayesé 
i mi no por a pasa over di 
esaki. Nos tabatin algu 
mas ku 40 aña huntu i ta- 
bata duru pa mi despues 


di su morto pa keda mi so. 
Despues di un amistat, mi 
a pidi Gladys pa kasa. Nos 
tabata konosé otro pa hopi 
aña. E tabata bini Boneiru 
huntu ku algun otro zùster 
mas di vakashon.Entretantu 
mi tin 9 aña kasá i bibá na 
Colombia.” 
Nel ta splika ku inisial- 
mente nan a kuminsá ku e 
guia pa siudadanonan di 
islanan ABC. Entretantu 
awor nan tin siudadanonan 
merikano ku ta bai Colom- 
bia i ta pidi nan yudansa. 
“Debí ku kuido médiko na 


Colombia ta mas barata i 
avansá ku Merka, nos ta 
mirando mas merikano ta 
bini Colombia. 
Gladis di profeshon ta- 
bata zùster. Entretantu el a 
baha ku penshun. Huntu ku 
Nel nan ta regla entre otro 
estadia i tambe sitanan ser- 
ka dòkter. E último aki ta 
den man di Gladis debí ku 
e tin e saber médiko. El a 
laborá den un di e klínikan- 
an mas grandi di Medellin. 
Despues el a laborá na un 
Universidat den e parti at- 
ministrativo di salubridat 


Bo tabata sa ku..... 


New York Yankees tabata 
e úniko ekipo ku a gana 100 
wega den divishon ost di liga 
merikano na 1978. Durante e 
temporada nan a gana 99 wega 
i tambe nan a gana playoff 
kontra Boston Red Sox, dunan- 
do nan e di 100 viktoria. 

Pa futuro sigur pa habitantenan di Boneiru 
MEDIDA KONKRETO 


KRALENDIJK 
-- 
Gobièrnu Hulandes mes- 
ter tuma medida konkre- 
to huntu ku pueblo di 
Boneiru. Loke mas ta 
falta den e konseho, ta ku 
e emishon di CO2 di Hu- 
landa mester baha mas 
lihé. Sino ta karga a karga 
awa hiba laman. Awor ta 
na gobièrnu pa hasi nan 
máksimo esfuerso pa un 
futuro sigur pa habitan- 
tenan di Boneiru. Esaki ta 


reakshon di Greenpeace 
riba e konseho di klima 
ku 'Kwartiermaker', Ed 
Nijpels, a entregá djaluna 
anochi na Minister Rob 
Jette di klima i Geza- 
ghebber suplente, Nolly 
Oleana. 
Andy Palmen, direktor 
di Greenpeace Hulanda 
ta bisa: “E konseho ta en- 
fatisá atrobe e urgensia di 
e situashon, loke ta bon. 
‘Kwartiermaker’ Nijpels 


ta señalá ku e probleman- 
an ta montoná, miéntras 
ku solushonnan ta keda 
atras. Tanten e parti sùit 
di Boneiru ta kore riesgo 
di inundá pa motibu di 
subida di nivel di laman. 
Ya kaba e oumento di kal- 
or tin konsekuensia riba 
e salú di habitantenan di 
Boneiru.” 
Pa aña kaba nan sa 
esei na Den Haag, segun 
Palmen, pero tòg nan ta 


ignorá i deprivá habitan- 
tenan di Boneiru. Pa e 
otro munisipionan di Hu- 
landa, sí tin plannan trahá 
pa protekshon kontra di 
kambio di klima. 
E proseso ku Nijpels ta 
sugirí ta un bon paso. Pero 
lástimamente esaki no ta 
korigí e retraso di desénas 
di aña. Tin mester di mas 
pa mantené Boneiru habi- 
tabel durante krísis di kli- 
ma. Gobièrnu Hulandes 


mester tuma medidanan 
konkreto, huntu ku pueb- 
lo di Boneiru. Loke mas 
ta falta den e konseho, ta 
ku e emishon di CO2 di 
Hulanda mester baha mas 
lihé. Sino ta karga a karga 
awa hiba laman. Awor ta 
na gobièrnu pa hasi nan 
máksimo esfuerso pa un 
futuro sigur pa habitan- 
tenan di Boneiru, segun 
Palmen. 


KRALENDIJK-- Ko- 
legio Ehekutivo ta parti- 
sipá ku no tin adaptashon 
di preis di kombustibel 
den luna di mei. Esaki ta 
pa motibu di falta di e pre- 
isnan di kompra real pa 
luna di mei. Pa e motibu 
akí e dekreto insular di 13 
di aprel 2023, nr 1, indiká 


Den luna di mei 
No tin adaptashon den preis 
den mei 
komo Dekreto di preis 
di produkto di petrolio 
Boneiru aprel 2023 (AB 
2023, nr 10), ta keda na 
vigor den luna di mei. E 
siguiente adaptashon di 
preis di kombustibel ta 
dia 9 di yüni 2023. 
Den e adaptashon di 
preis a apliká e preskrip- 


shonnan di e Dekreto 
Temporal di 25 di mart 
2022 tokante redukshon 
di akseins Hulanda Ka- 
ribense 2022, nr. 2022- 
104414 
(Staatscourant 
Nr. 8683 di 28 di mart 
2022) i tambe e Lei di 
21 di desèmber 2022 pa 
kambio di algun lei di 


impuesto i algun otro lei 
(Plan di Impuesto 2023) 
(Staatsblad 532). 
Te ku 1 di aprel 2022 e 
tarifa di akseins pa gaso- 
lin (MOGAS95) tabata 
USD 31,86 sèn pa hèk- 
toliter. Segun e preskrip- 
shonnan menshoná akí 
riba e tarifa di akseins pa 


gasolin (MOGAS95) ta 
USD 15,86 sèn pa hèk- 
toliter pa e periodo di 1 
di aprel 2022 te ku 30 di 
yüni 2023. 
Relashoná ku loke tin 
menshoná akí riba, e pre- 
isnan di benta pa kom- 
bustibel di dia 14 di aprel 
2023 ta keda aplikabel: 

KRALENDIJK – Pro- 
tektornan di naturalesa na 
Boneiru ta bati alarma debí 
na un malesa di koral ku ta 
hopi kontagioso pa ref. Na 
diferente sitio partinan di 
koral ya muriendo. Esaki ta 
bini dilanti den un artíkulo 
skirbí pa Marit Severijnse 
i John Samson, publiká pa 
Caribisch Netwerk. 
E ta menasá di bira un 
desaster natural sí ainda 
mas koral muri. Hopi piská, 
kangreu i turtuga, no por 
biba sin ref di koral. 
Dor di e malesa ‘Stony 


Protektornan di naturalesa preokupá 
Menasa pa desaster natural 


Coral Tissue Loss’, ta ori- 
giná morto i plèki blanku 
riba e koral dor un tipo di 
bakteria. E malesa ta plama 
ketu bai mas aleu riba e re- 
stu di ref. Na sierto parti di 
kosto di Boneiru awor ta 
prohibí pa landa, snòrkel òf 
sambuyá. No ta konosí sí 
a amplia e prohibishon pa 
mas sitio. 


Mas akshon 
Ya pa hopi tempu pro- 
tektornan di naturalesa di e 
munisipio partikular pa pidi 
pa mas akshon, manera per- 


mití uso di antibiótika riba 
koral. Segun e gobièrnu lo- 
kal, ya a purba hopi kos den 
e region, pero e no a fun- 
shoná hopi. 
Boneiru konosé un di e 
refnan di mas bunita den 
e área karibense. Mayoria 
turista ta bini spesialmente 
pa sambuyá òf fakansi di 
snòrkel i esaki ta kontribuí 
tambe ku hopi sèn pa e isla. 
Lòs di ekonomia, aki nan 
realmente ta drai di algu 
balioso ku awor ta menasá 
di pèrdè, biólogo marino 
Roxanne Francisca di STI- 


NAPA, ta bisa. 
Minister Rob Jetten di 
klima i energia tabata djalu- 
na riba e isla pa un bishita 
planiá. STINAPA, e mane- 
hadó di e parkenan nasho- 
nal, ke tambe pa Den Haag 
tuma mas akshon. “Mi sa 
ku Hulanda ta preokupá to- 
kante e impakto di kambio 
di klima riba nos refnan, 
pero e malesa akí no por 
tin mesun tantu efekto riba 
nos refnan ku kambio di 
klima,” segun Francisca. 


Malesa di koral 
Malesa di koral ta nota- 
bel den henter e region ka- 
ribense. Primeramente na e 
kosta rònt di Florida. Den 
Reino a topa kuné pa promé 
biá na St. Maarten na 2018. 
Probablemente el a alkansá 
kosta di Aruba tambe. Si- 
man pasá tabatin un enkue- 
ntro di informashon orga- 
nisá pa gobièrnu huntu ku 


STINAPA. 
E pregunta ta, kon lihé 
e malesa di koral ta amplia 
su mes mas aleu. Riba e 
isla tambe por mira preoku- 
pashon di personal di skol- 
nan di buseo i hürdónan di 
boto. Nan tin miedu pa un 
krísis nobo, djis despues di 
e pandemia di Corona. 
E skolnan di buseo ta 
hasiendo lo máksimo pa 
desinfektá nan ekiponan di 
buseo, pa yuda evitá ku e 
malesa ta plama pa otro si- 
tionan. Ta pidi turistanan pa 
tene nan mes na e reglanan. 


Preokupante 
Diputado 
Hennyson 
Thielman ta yama e situ- 
ashon preokupante. “Nos lo 
bini ku un tim di diferente 
organisashon ku mester 
bini huntu semanalmente. 
E ora ei nos lo sigui evaluá 
i kisas tambe tuma medida 
èkstra.” 


KRALENDIJK – Or- 
ganisashonnan di akohida 
di mucha na Karibe Hu- 
landes, ta pará dilanti reto 
fuerte pa kumpli ku e nor- 
manan di kalidat, pero Mi- 
nister Carola Schouten tin 
konfiansa ku e ta keda hasi 
esfuerso e próksimo añanan 
pa realisá e nivel di kalidat 
deseá. 
Esaki e mandatario ta 
kontestá preguntanan por 
eskrito 
di 
miembronan 


K R A L E N D I J K 
-- Dor di e kantidat di 
deklarashon salarial kole- 
ktivo -verzamelloonstaat 
(VZLS) risibí, Belasting- 
dienst CN a tuma nota ku 
algun pagadó di impuesto 


Minister Carola Schouten: “Pa kumpli ku norma di kalidat” 
Akohida di mucha pará dilanti reto fuerte 


di Tweede Kamer, Kam- 
minga i van den Hil, ám- 
bos di VVD, tokante e loke 
Inspekshon di Enseñansa 
a konstatá relashoná ku e 
kalidat di akohida di mucha 
na Boneiru, St. Eustatius 
i Saba, ku ainda mester di 
mehorashon. 
E minister ta skirbi ku e 
kalidat di kuido i siguridat 
en partikular di e akohidan- 
an di mucha semper mester 
ta garantisá. 


Mirando e posishon di 
inisio di e organisashon- 
nan di akohida di mucha, 
mester sigui e konklushon- 
nan di e inspekshon. Hopi 
organisashon di akohida 
di mucha a kuminda desde 
kas pa ofresé akohida di 
mucha ku hopi pashon pa e 
muchanan. 
“Den mi reakshon di 
maneho, mi ta bai den 
kombersashon ku e entidat- 
nan públiko tokante e reko- 


mendashonnan. 
Mi ta kompartí e punto 
di salida di e inspekshon ku 
mester kumpli ku e reko- 
mendashonnan pa por ku- 
minsá. Loke sí ta kla, ta ku 
e organisashonnan di ako- 


hida di mucha no ta den es- 
tado pa kumpli ku e kondi- 
shonnan akí i ta indeseabel 
pa laga e organisashon pasa 
pa e sistema di akohida di 
mucha.” 


Entrega deklarashon salarial 
kolektivo posponé 


ta haña problema ku uzo di 
e portal nobo di VZLS. 
P’esei awor ta posponé 
entrega di deklarashon sa- 
larial kolektivo 2022 te 1 di 
sèptèmber 2023. Asina tur 
hende por hasi deklarashon 


na tempu. 
Pa mas informashon 
tokante 
entrega 
di 
e 
deklarashon salarial kole- 
ktivo por wak riba www. 
mijncn.nl/verzamelloon- 
staatpapiament. 

Raymari B.V. 


ta buska 


- 1 metselaar 


Mas inf. tel. nr. 782-0119 


Deskuento temporal 2023 


Entrante 31 di mart 2023 te ku 24 di mei 2023 tin 
posibilidat pa hürdónan di FCB ku NO por paga e 
preis di hür kompleto ku lo drenta na vigor 
entrante 1 di yüli 2023, hasi petishon pa un 
deskuento temporal riba nan preis di hür. 


NOS TA SUPLIKA TUR NOS HÜRDÓNAN KU 
MESTER APLIKÁ PA SUBI www.fcb.live I SIGUI 
E PASONAN PA YENA E PETISHON 
Òf 
TUMA E FORMULARIO DI DESKUENTO TEMPORAL 
NA OFISINA. 


Pa pregunta òf remarke tuma kontakto na 
Telefòn sentral: 717-8042 
WhatsApp: +599 796-6016 
— Nos tei pa sirbi Bo — 


REKORDATORIO 


¡Gracias por haber respondido mi llamado!” 04/25 


Mensaje de la Virgen Maria Reina de 
La Paz desde Medjugorje 
25 de ABRIL de 2023 
“Queridos hijos, los invito a todos a ser portadores 
de la paz y de la alegría de Jesús resucitado para 
todos aquellos que se encuentran alejados de la 
oración; a fin de que el amor de Jesús, a través de 
sus vidas, los transforme a una nueva vida de 
conversión y santidad. 


KRALENDIJK 
-- 
Riba enkargo di gabinete 
i kolegio ehekutivo di 
Boneiru, Ed Nijpels, den 
su kalidat di ‘kwartier- 
maker’ a investigá kon i 
den ki forma por organisá 
mihó un mesa di klima na 
Boneiru. Na Boneiru el a 
entregá su resultadonan 
na 
gezaghèber 
interino 
Oleana, e departamentu di 
diputado Thielman i mini- 
ster Jetten di Klima i Ener- 
gia. Su konseho ta pa den 
kuadro di e aserkamentu 
di klima na Boneiru, insti- 
tuí un plataforma sentral 
(mesa di klima) na unda tur 
konosementu relevante to- 
kante mitigashon di klima 
(redukshon di gasnan ku 
ta kousa keintamentu glo- 
bal) i adaptashon di klima 
(adaptashon na e klima ku 
ta kambiando) ta bin huntu. 
E partisipantenan na e 
mesa akí tin ku bai diskutí 
tokante un aserkamentu 
ku mester kondusí na un 
Akuerdo di Klima Bonei- 
ru. Tantu entidat públiko 
Boneiru, komo gabinete 
ta aseptá e konseho akí. 
Gabinete ta gradisí señor 
Nijpels i lo bin ku un reak- 
shon amplio riba e rapòrt 
ku konseho akí despues di 
zomer. 
‘Nunka no ta muchu lat’ 
Kwartiermaker Nijpels 
ta konsehá den su rapòrt 
‘Nunka no ta muchu lat’ pa 
instituí un mesa di klima 
Boneiru ku ta kondusí na 


A entregá rapòrt ku konseho Mesa di Klima Boneiru 
Rekomendashon pa instituí Plataforma Sentral Mesa di Klima 


un Akuerdo di Klima Bo- 
neiru. E mesa konosé dos 
meta: 
hasi 
palabrashon 
konkreto pa hasi e isla Bo- 
neiru mas sostenibel i hasi 
palabrashon pa hasi e isla 
resistí mas i por defendé su 
mes kontra aktual i futuro 
konsekuensia di kambio di 
klima. Mester pone e mesa 
bou di guia di un presi- 
dente independiente i trese 
representante di e diferente 
organisashonnan guberna- 
mental i e sektor- i orga- 
nisashonnan no guberna- 
mental riba e isla, huntu. E 
Mesa di Klima Boneiru ta 
kumpli ku kuater funshon: 
formulá 
palabrashonnan 
pa yega na un akuerdo di 
klima, siñalá falta di kono- 
sementu, stimulá diálogo 
sosial i monitòr progreso. 
Den sentido mas general 
Nijpels ta konsehá pa no 
mira e maneho di klima 
lòs for di e retonan so- 
sioekonómiko ku Hulanda 
Karibense tin i pa formulá 


maneho ku ta koherente 
ku e konteksto karibense 
i e enfoke riba maneho pa 
rekuperashon di naturalesa 
i planifikashon di espasio. 


Motibu di rapòrt 
Komo isla chikitu, i ku 
ta keda abou, Bonaire ta 
sumamente vulnerabel pa 
impakto negativo di kam- 
bio di klima manera inun- 
dashon, yobida pisá òf ka- 
lor ku ta dura tempu largu i 
daño na i pèrdida di ref di 
koral. Un subida di e nivel 
di laman lo pèrkurá ku den 
2050 e partinan mas abou 
i partikularmente no habitá 
di Boneiru, e saliñanan, 
por inundá. 
Den 2150 e áreanan 
konstruí manera kapital 


Kralendijk i Belnem tambe 
ta kore riesgo. Ounke ku 
Hulanda Karibense no tin 
obligashon legal pa redusí 
emishon di gasnan ku ta 
kousa keintamentu global, 
komo ku e Akuerdo di Kli- 
ma di Paris i e Lei nasho- 
nal di Klima ta konta sola- 
mente pa Hulanda Oropeo, 
Boneiru tin e ambishon pa 
kontribuí na e lucha kontra 
kambio di klima. Gabinete 
ta sostené e ambishon akí 
di kurason i pa e motibu 
ei, den konsulta ku entidat 
públiko Boneiru (OLB), a 
pidi Ed Nijpels pa eksplorá 
kon por organisá mihó e 
mesa di klima Boneiru. 


Saba i Sint Eustatius 
Na Saba i Sint Eustatius 


e retonan di inundashon 
ta mas chikitu ku na Bo- 
neiru, pero e kambio di 
klima ta sòru si pa entre 
otro un riesgo mas grandi 
pa tormenta tropikal. No 
opstante ku riba ámbos isla 
tin porsentahe signifika- 
tivo di elektrisidat produsí 
di manera sostenibel dis- 
ponibel i tin plannan hopi 
avansá pa yega na 90% di 
energia duradero, tin reto- 
nan tambe. 
Na Sint Eustatius e pre- 
okupashon mas grandi ta 
konsentrá 
riba 
energia, 
awa i eroshon na gran es- 
kala. Pa Saba e enfoke ta 
partikularmente riba resto- 
rashon i konservashon di 
naturalesa riba tera i laman, 
mehorashon di e kapasidat 
pa sòru pa satisfasé pro- 
pio nesesidat i desaroyo di 
produkshon sostenibel di 
kuminda. 
Mirando e tamaño i na- 
turalesa di e problema di 
klima i e tamaño limitá di 
e poblashon na Sint Eu- 
statius i Saba, Nijpels ta 
konsehá pa laga instituí un 
Agènda di Klima pa ám- 
bos isla, bou di guia di un 
eksperto independiente, ku 
sosten di e ministerionan 
na Den Haag i den konsulta 
ku e kolegionan ehekutivo 
i organisashonnan sosial. 


Pasonan siguiente 
OLB i gabinete ta asep- 
tá e konseho i tin intenshon 
eksplísito pa instituí e mesa 
di klima Boneiru. Na mes 
momentu un konklushon di 
e rapòrt ku konseho ta, ku 
pa un komienso eksitoso ta 
nesesario pa kumpli promé 
ku kondishonnan esensial. 
Pa e motibu ei gabinete 
ta traha riba un reakshon 
digno di gabinete ku lo sali 
despues di zomer. Akiden 
lo reakshoná riba entre otro 
kontenido di e presidensia, 
kapasidat rekerí i sosten i e 
aserkamentu ku ta proponé 
pa Saba i Sint Eustatius. 
Anekso: struktura pro- 
poné pa Mesa di Klima 
Boneiru 

BESCHIKKING 
Bij beschikking van het Gerecht in Eerste Aanleg van 
Bonaire, Sint Eustatius en Saba, zittingsplaats Bonaire 
dd 1 november 2022 is onder curatele gesteld José 
Maria MARTIJN, geboren op 16 december 1949 te 
Bonaire, met benoeming van Jessica Elizabeth 
MARTIJN, geboren op 12 oktober 1984 te Bonaire 
tot curator. 


VADA CONSTRUCTION B.V. 
ta buska 
- 1 Loodgieter 
- 1 Gids voor thuis reparatie 
- 1 Electriciën 


Mas inf. tel. nr. 785-2354 


Thinkle B.V. 


ta buska 


- verkoopster 


Mas inf. tel. nr. 785-0150 


KRALENDIJK--Or- 
ganisashon di Nashonnan 
Uni (ONU) ta kere ku e 
fenómeno 
meteorológiko 
konosí komo El Niño, ku ta 
kousa sekura i inundashon- 
nan, lo trese rekòrnan nobo 
den temperatura global. Or- 
ganisashon Meteorológiko 
Mundial (OMM), di ONU, 
ta kalkulá ku ta eksistí un 
60% di probabilidat ku El 
Niño ta yega entre e luna 
aki i yüli. Apesar ku e úl- 
timo añanan ya kaba ta es- 
nan mas kalor di historia, e 


Oumentando kalor 
El Niño ta remplasá 
La Niña 


probabel kousa di El Niño 
ku ta remplasá La Niña, lo 
subi e tèrmometer mas ai- 
nda. 
“Nos a kaba di pasa e 
ocho añanan mas kalor, di 
loke tin registrá histórika- 
mente, aunke ku den e úl- 
timo tres añanan tabatin un 
poko bahada kousá dor di 
La Niña ku a aktuá komo 
un barera temporal den e 
oumento di e temperatura 
global”, asina Sekretario 
General di OMM Pretteri 
Taalas a bisa. 


Kalor 
Mundo ta den un periodo 
di transishon entre ámbos 
fenómeno meteorológiko i 
lo probabel ta ku desaroyo 
di El Niño ta kousa oumen- 
to atrobe den keintamentu 
global i oumentá e chèns 
otro rèkert den tempera- 
tura. OMM a duna di ko- 
nose ku no por pronostiká 
forsa, durashon ni tampoko 
kalkulá te na ki punto e lo 
kousa un subida di temper- 
atura. Echo ta ku e oumento 
lo t’ei. ‘El Niño’, ‘La Niña’ 


i e estado neutro, ku ta varia 
den un siklo iregular de- 
nominá “Oscilación Merid- 
ional” di El Niño (ENOS), 
ta e fenómenonan ku ta 
kontrolá e klima terestre 
mundialmente. ‘El Niño’, 
ku sa ta mas frekuente, ta 
keinta e superfisie di Osé- 
ano Pasífiko tropikal, spesi- 
almente den e equator i riba 
henter largura di e kostanan 
di Sur Amérika i Sentro 
Amérika. Na su turno esaki 
ta kousa mas yobida den e 
zona. Entre nuebe i diesdos 
luna La Niña tin un efekto 
kontrario; e temperaturanan 
di Oséano Pasífiko tropikal 
ta fria, loke ta hasi e yobi- 
danan ménos. E kalor i yo- 
bidanan ta move pa e otro 
banda di laman, di manera 
ku e wer na Australia, In- 
donesia i sùitost di Asia, ta 
mas húmedo i kalor ku nor- 
mal. El Niño ta e nòmber 
ku kua piskadónan Sura- 
merikano konosé fenóme- 
no aki. Motibu ta pasobra 
algun di e efektonan mas 
pisá ta sosodé den e zona 
aki den periodo di Pasku. 


E aña mas kalor di historia 
tabata 2016. For di e tempu 
ei, La Niña a prevalesé, ku 
ta wanta e kalor un poko, i 
asina mes, el a yega na si- 
franan máksimo. 


Sekura 
OMM ta kalkulá ku en- 
tre 2023 i 2024, tèrmom- 
eternan lo subi. Motibu pa 
esaki ta ku e efekto riba e 
temperatura global sa bini e 
aña despues di e desaroyo. 
Esaki ta nifiká ku mundu 
mester prepará pa El Niño, 
ku ta asosiá ku oumento di 
kalor, sekura, òf yobida na 
diferente zona di mundu. 
E úniko bon notisia ta ku e 
fenómeno ta kousa yobida, 
loke por trese alivio na e 
sekura. 
El Niño, ku ta sosodé 
kada dos i shete aña i ku su 
episodionan ta dura entre 
nuebe i diesdos luna, lo por 
nifiká un subida èkstra di 
temperatura, loke ta stroba 
pa mantené e nivel aki bou 
di e dos nan, ku ta e meta 
fihá den e akuerdo di Paris 
na 2015. 


Siña di bo historia, kultura i 
naturalesa 


TELBO kanal 70 Flamingo TV kanal 23 


Rotòndenan riba nos isla ta sklama 
pa atenshon 


Aktualmente tur rotònde ta na yerba i mata shimaron. E parti di mantenshon d 
ta laga hopi di deseá. Fin di aña ta limpia pa pone lus, pero despues no ta hasi 
kaso mas di nan. Mata i yerba ta krese strobando bista di outomobilistanan. Esnan 
konserní por fabor, tuma akshon. 

Raymari B.V. 


ta buska 


- 1 metselaar 


Mas inf. tel. nr. 782-0119 


Deskuento temporal 2023 


Entrante 31 di mart 2023 te ku 24 di mei 2023 tin 
posibilidat pa hürdónan di FCB ku NO por paga e 
preis di hür kompleto ku lo drenta na vigor 
entrante 1 di yüli 2023, hasi petishon pa un 
deskuento temporal riba nan preis di hür. 


NOS TA SUPLIKA TUR NOS HÜRDÓNAN KU 
MESTER APLIKÁ PA SUBI www.fcb.live I SIGUI 
E PASONAN PA YENA E PETISHON 
Òf 
TUMA E FORMULARIO DI DESKUENTO TEMPORAL 
NA OFISINA. 


Pa pregunta òf remarke tuma kontakto na 
Telefòn sentral: 717-8042 
WhatsApp: +599 796-6016 
— Nos tei pa sirbi Bo — 


REKORDATORIO 


KRALENDIJK – E 
sentro 
di 
investigashon 
sientífiko i dokumental, 
WODC, a kuminsá ku un 
investigashon na e orígen- 
nan di korupshon guberna- 
mental na Karibe Hulan- 
des. Esaki minister Dilan 
Yeşilgöz-Zegerius di hus- 
tisia i siguridat, ta informá 
Tweede Kamer den un kar- 
ta. 
Na desèmber 2022 a 
start ku e investigashon i ta 
spera ku na sèptèmber e ta 
kla. Dependiendo di e re- 
sultado, lo bai hasi e mane- 
ho di rastreo i prosedimentu 
mas skèrpi. 
E desishon ta un konti- 
nuashon di un rapòrt ante- 
rior di Konseho Aplikashon 
di Lei. E minister a primintí 
pa reakshoná riba e reko- 
mendashonnan di e kon- 
seho. 


Minister Dilan Yeşilgöz-Zegerius. 


Na Karibe Hulandes 
Hulanda ta investigá orígen di korupshon gubernamental 


Korupshon gubernamen- 
tal 
E konseho a hasi entre 
otro un rekomendashon 
pa na 2023 sòru pa tin un 
análisis di e orígen i gran- 
dura di korupshon guberna- 
mental na Karibe Hulandes, 
ku yudansa di e asina yamá 
elaborashon di tema. 
Den un elaborashon di 
tema ta warda informashon 
di rastreo relashoná ku 
delitonan serio, manera so- 
borno gubernamental, den 
un asina yamá registro di 
tema. Dor di esaki despues 
por hasi uso di tipo di in- 
formashon asina, eventual- 
mente den kombinashon ku 
otro informashon for di e 
registro, elaborá struktural- 
mente i analisá i kontribuí 
na posibel investigashon 
penal. 
Reshèrshe di Reino ta 


spera ku e elaborashon di 
tema por kontribuí posi- 
blemente na e análisis akí, 
mirando e orígen di e infor- 
mashon riba kua e elabo- 
rashon di tema tin relashon 
kuné. 
E 
investigashon 
di 
WODC na e orígen di ko- 
rupshon gubernamental na 
Karibe Hulandes mester 
kondusí na konsulta ku e 
partidonan lokal relevante, 
den kua por mira kon mes- 
ter reforsá e amplia e mane- 
ho di persiguimentu aktual 
di korupshon. 


Konsientisashon 
E rapòrt di investigashon 
di e konseho ta kontené 
tambe un rekomendashon 
pa bini ku kampaña di kon- 
sientisashon públiko. Pa 
por husga e posibel fokùs 
di e tipo di kampañanan akí 


bon, mester spera promé 
riba resultado di e investi- 
gashon di WODC, e mini- 
ster ta bisa. 
Despues huntu ku e en- 
tidatnan públiko, ta mira sí 
tin mester di kampaña si òf 
nò i riba kua grupo di meta 
e kampañanan akí mester ta 
dirigí. 


Entre tempu, e mini- 
sterio di asuntunan interno 
i relashon di Reino, huntu 
ku e entidatnan públiko, ta 
organisá kombersashon ku 
organisashon komunitario. 
Di e manera ei ya por in- 
ventarisá e promé nesesi- 
datnan. 


KRALENDIJK -- Jopie 
Abraham (e.p.d.) i Christie 
Dovale i famia, ku orguyo 
ta anunsiá graduashon di 
nan yu, Douglas Abraham, 
pa risibí su master den sien- 
sia di enfermeria luna pasá 
i ta dese’é lo mihó i éksito 
den su karera komo enfer- 
mero. Tambe e famia ta 
hasi uso di e oportunidat 
pa gradisí tur hende ku a 
aportá den e kaminda largu 
di Doug. 
Douglas a gradua dia 29 
di aprel na Samford Uni- 


Douglas Abraham a gradua den siensia di enfermeria 


versity Moffett & Sanders 
School of Nursing, na Bir- 
mingham, Alabama, komo 
un enfermero spesialisá den 
medisina familiar i di emer- 
gensia. 
Douglas su kaminda pa 
bira un enfermero, prak- 
tikante a kuminsá ku su 
pashon pa yuda otro. 
Despues di e kaba su 
bachelor den enfermeria, 
Douglas a disidí pa sigui pa 
su master pa ekspandé su 
konosementu i abilidat riba 
tereno di enfermeria. El a 


skohe Samford University 
Moffett & Sanders School 
of Nursing, pa su reputa- 
shon di ekselensia den edu- 
kashon di enfermeria. 
A base di su programa 
master, Douglas a gen- 
erá konosementu amplio i 
eksperensia den diferente 
aspekto 
di 
enfermeria, 
inkluso kuido di pashènt, 
diagnósis, 
tratamentu 
i 
maneho pa malesa króniko 
òf agudo. Tambe el a siña 
tokante e último desaroyo- 
nan den investigashon di 
enfermeria, teknologia i 
mihó práktika. 
Komo 
un 
enfermero 
práktiko spesialisá den me- 
disina familiar i di emer- 
gensia, Douglas ta ekipá ku 
e konosementu i abilidat pa 
proveé kuido komprensivo 
i kompashoná na pashènt di 
tur edat. E ta kapas pa di- 
agnostiká i trata un grado 
amplio di malesa i herida, 
meskos tambe proveé kui- 
do preventivo i edukashon 
di salú na su pashèntnan i 
nan famia. 
Adishonal di su master, 
Douglas ta kontinuá ku su 


estudio den e programa di 
enfermeria doktoral. Esaki 
ta demostrá su kompromiso 
pa sigui siña i a disidí di 
duna un kontribushon sig- 
nifikante na e profeshon di 
enfermeria. 
Douglas su graduashon 
for di Samford University 


Moffett & Sanders School 
of Nursing, ta un logro im- 
portante ku meresé rekono- 
sementu i selebrashon. 
El a traha duru pa logra 
su meta i a demostrá su de- 
dikashon pa e profeshon di 
enfermero. 

NA KEN BO TA LEAL? 


Skritura: Ruth 1:15-18 


“E mente di un hende ta plania su kaminda, ma 
SEÑOR ta dirigí su pasonan.” Proverbionan 
16:9(BS) 


Leal, un palabra chikitu ku un gran nifikashon. E 
ta nifiká pa ta fiel i komprometé na un persona 
o kousa. Dispuesto pa kumpli, asina nan por de- 
pendé riba bo. 
Ruth, nuera di Noemí, tambe tabata leal na su 
suegra i a demostrá esei dor di bis’é ku unda ku e 
bai lo e bai, unda e keda lo e keda, su pueblo lo ta 
su pueblo i su Dios lo ta su Dios, kaminda e muri 
lo e muri i ei lo e tambe keda derá (Ruth 1:16 i 17). 
Noemí a plania pa manda su nuera serka su famia 
ora ku el a skohe pa bai bèk Juda, pasobra segun 
e ku e no tabatin nada mas pa ofres’é. Esei tabata 
Su plan, ma no di Dios. 
Den bida nos tambe mester plania. Nos no por 
tuma desishon di awe pa mañan i sigur no pa de- 
sishon grandi den bida. Ma semper tene kuenta 
ku hende ta plania ma ta Dios ta Esun ku ta tuma 
e desishon final. E ta Esun ku ta dirigí e pasonan 
di hende. 
Nos tarea ta pa keda leal i den komunion íntimo ku 
Dios pa asina ora nos plania i presentá nos plan 
serka Dios, nan por ta di akuerdo ku e propósito 
ku E tin pa nos bida. 
Laga nos bisa ku konvikshon manera Ruth a ter- 
miná bisando den Ruth 1:17 “... i pió ainda, si 
kualke kos otro ku morto trese separashon entre 
abo i ami.” No laga nada separá bo relashon leal 
ku Dios. 


Komprometé awe pa ta leal na Dios! 
Gilda Beukenboom-Sintjago 


Produkshon PGM 



Programanan di Bonaire.tv 
TELBO kanal 70 
Flamingo TV kanal 23 


Tur mèrdia 12’or ta kuminsá un programashon nobo di 4 ora. 
E programashon 
aki ta ripití pa 24:00. 

12.00 Herensia: 
Ivan Sebastian Corales (Zamuco) 
13.00 Dokumental: 
Lágrima Di Guera 
14.00 Herensia: 
80 aña Lelia Nicolaas 
15.00 BAPA: 
Sherman Kook 


16.00 Herensia: 
Chamako Bembe ChichiTan 
17.00 Aki Hulanda: 
Charles Lebacs 
18.00 Herensia: 
Johanes Trinidad 
19.00 BAPA: 
Salomon (Monchin) Flanders 


20.00 Aktualidat: 
Edjean Semeler 
21.00 Aki Bonaire: 
Eksposishon Terramar 
22.00 Herensia Korsou: Angelica Gabriel 
23.00 BAPA: 
Giovanni Gijsbertha 


KRALENDIJK -- Nun- 
ka promé den historia e isla 
di Boneiru, tabata asina 
sushi ariba kaya. Ta hopi 
di lamentá pa mira kuantu 
sushi ta akumulando kantu 
di kaminda. Ta parse ku 
Boneiru no tin un servisio 
di limpiesa aktivo pa asumí 
e responsabilidat akí di lim- 
pia i mantené nos teritorio 
limpi. Esaki di akuerdo ku 
Noel Janga, di Evidensia 
Real. 
Naturalmente henter ko- 
munidat sa ku SELIBON 
ta esun responsabel ku ta 
risibí supsidio mionario 
di Gobièrnu di Boneiru, 
pero tambe tur siudadano 
inskribí na WEB ta paga 
SELIBON un suma chikitu 
tur luna. Pero tòg e servisio 
ku e pueblo ta risibí, ta kasi 
nada, segun Janga. 


Hopi serio 
Janga: “Tur kaya ku bo 
pasa den e bario di Antriol, 
bo ta mira sushi benta abou 


Sushi akumulando kantu di kaminda 
Hopi sushi riba kaya 


kantu di kaminda. Hopi 
bòter, bleki, papel i saku 
di plèstik. Berdaderamente 
e situashon ta hopi serio. 
Hopi bestia a-higiéniko ta 
haña lugá di biba, e bista 
riba kaya ta bira marginá. 
Turistanan ta pasa keda 
asombrá i ta sinti nan mes 
engañá i traishoná ku nan 
tin ku paga 75 dòler na 
impuesto pa por drenta un 
isla kategorisá komo des- 
tinashon blou, pero promé 
kos ku nan ta kuminsá mira, 
ta rama i sushi tur kaminda. 
Esaki no ta un bon imágen 
pa nos produkto turístiko.” 
Janga ta puntra ku ki 
kara nos ke pa Miles Mer- 
cera di TCB representá 
Boneiru eifó. Kiko TCB 
por nifiká pa Boneiru pa re- 
mediá e situashon akí. Nan 
por papia ku gobièrnu òf 
SELIBON pa konsehá nan 
pa hasi algu pronto. Par- 
tido Demokrat a risibí mas 
voto i a primintí ku nan lo 
bai traha riba mentalidat di 


e lugá akí. Ta konosí ku e 
partido no a logra forma 
koalishon, pero esei ta ni- 
fiká ku kuater aña lo bolbe 
pasa sin tende nada di par- 
tido. Ta den koalishon mes- 
ter tabata pa kuminsá traha 
riba e kambio di mentalidat. 
Òf ta wega polítiko nos ta- 
bata hungadó pa haña voto 
i awor ku a haña voto, pero 
tòg a keda fo’i koalishon ta 
bai kastigá pueblo dor di 
no hasi nada pa yuda ko- 
munidat. Ta asina ta stima 
pueblo. 


Mas aktivo 
Janga ta haña ku mester 
yega na un solushon pronto 
pa loke ta trata limpiesa 
den nos komunidat. Mester 
atendé ku ramanan i mon- 
dinan mahos tur kaminda, 
mester limpia sushi riba 
kaya. Un di e situashonnan 
ku ta provoká hende tira 
sushi abou, ta e rama i yer- 
banan tur kaminda. 
“Mi a investigá esaki 


i por prueba ku evidensia 
visual ku ta bèrdat. Ta bèr- 
dat ku hende mester stòp di 
tira sushi riba kaya, pero 
ta difísil pa bo kambia mal 
kustumber, pasobra e ta fu- 
shoná outomátikamente. Pa 
kambia esaki, bo mester in- 
fluensiá e mente ku un otro 
informashon pa krea un 
otro kustumber,” Janga ta 
skirbi. Janga ta di opinion 
ku p’esei medionan di ko- 
munikashon mester ta mas 
aktivo huntu ku e instan- 


sianan konserní pa traha 
programanan di konsienti- 
sashon. Riba kaya mester 
tin bòrchinan grandi no pa 
promové alkohòl, pero pa 
siña e hende ku ora kaba 
bebe alkohòl, tira e bòter 
den kos di sushi i no riba 
kaya. Nos no por pensa ku 
pasobra hende ta keda tira 
sushi abou no mester limpia 
esaki. Ta mas akumulashon 
di sushi ta haña sí no limpia 
na tempu. Mester kuminsá 
hasi algu pronto. 

KRALENDIJK – Tin 
dos programa Herensia in- 
teresante pa pasa e siman 
aki. Un invitado ta di Kòr- 
sou i esun otro di Aruba, re- 
spektivamente Ivan Conra- 
dus i Phillip Ho-Sing Loy. 
Den e programa di awe 
djárason Bòi Antoin ta pa- 
pia ku Ivan Sebastian Con- 
radus, konosí komo Samu- 


Dos programa Herensia e 
siman aki 


co. Ta un persona ku a laga 
su stèmpel atras den e de- 
porte di bokseo na Kòrsou. 
El a traha durante algun aña 
na e emisora Z-86 komo 
tékniko, pero el a subi tam- 
be tereno mdi periodismo, 
trahando na e emisora ei. 
Ivan ta konta fásil i amplio 
tokante su bida i karera. 
Djasabra 12'or di mèr- 


K R A L E N D I J K 
-- E aña akí tambe Be- 
lastingdienstCN, 
den 
kolaborashon 
ku 
Ká- 
mara di Komersio, a 
brinda e oportunidat pa 
yuda ku yenamentu di 
deklarashon di impuesto 
riba entrada online. 
E reakshonnan du- 
rante di e seshonnan ku a 
tene na aprel i komienso 


Seshon ayudo pa yena 
deklarashon di IB 


di mei, tabata hopi positivo. 
Djaweps 11 di mei e último 
seshon ta tuma lugá di mitar 
di shete pa 9’or di anochi 
na Kámara di Komersio. 
Por registrá via register@ 
kvkbonaire.com 
E fecha mas tarda pa en- 
tregá e deklarashon di im- 
puesto riba entrada 2022 
ta 15 di mei. Al kontrario 
di loke a komuniká ante- 


riormente, outomátika- 
mente ta risibí pospone- 
mentu te ku 17 di yüli. 
Pa esaki no mester tuma 
niun akshon. 
Si ta ferwagt di haña 
sèn bèk, e ora ei por en- 
tregá e deklarashon pro- 
mé ku 15 di mei, pa asi- 
na atendé e deklarashon 
pa mas tardá òktober. 


dia Phillip Ho-Sing-Loy di 
Aruba ta papia tokante su 
bida. E ta yu di un konosido 


komersiante chines ku a es- 
tablesé riba e isla ei. 
E famia aki tabata operá 


barnan koinektá na prosti- 
tushon den San Nicolaas. 


KRALENDIJK 
-- 
Fundashon Tienda pa 
Konsumidó 
Boneriano 
a hasi un komparashon 
di preis di produktonan 
alimentisio. Meta di e 
komparashon di preis 
akí ta pa duna e konsum- 
idó un mihó bista unda 
ta mihó pa hasi kompra. 
Hasiendo bon uzo di e 
informashon akí, e kon- 
sumidó por hasi un mihó 
eskoho. 
A hasi e komparashon 
di preis den e periodo di 
2 te 4 di mart. Durante di 
e komparashon di preis 
a bishitá 17 supermerka- 
do. A hasi komparashon 
di preis di 140 diferente 
produkto. 
E kategoria di produk- 
to na e okashon akí ta 
produktonan alimentisio 
manera fruta, karni, ber- 
dura, belèg, lechi, etc. i 
produktonan di higiena 
personal manera pasta di 
djente, desinfektante, ha- 
bon di baña. etc. Tambe 
produktonan pa beibi 


Komparashon di preis 


manera kuminda pa beibi, 
lechi i pèmper. 
Por a nota diferen- 
sia basta drástiko den 
produktonan manera kar- 
ni i belèg. Ta rekomendá 
pa konsultá e lista amplio 
di komparashon di preis 
pa asina por traha lista di 
kompra adelantá i hasi es- 
koho mas konsiente. 
E tòp tres establesi- 
mentunan ku a resultá 
ku e mihó preis den e 
kategoria 
di 
produkto 
akí ta Caribe Nobo ku 
35 produkto, Voordeel- 
markt Warenhouse ku 16 
produkto i Famoso ku 15 
produkto. 
E tòp tres establesi- 
mentunan ku a resultá 
mihó surti den e kategoria 
di produkto ta Food Markt 
ku 89 produkto, Dragon 
City ku 86 produkto i Ka- 
dushi ku 85 produkto. 
Durante di e kompara- 
shon di preis no a tene 
kuenta ku kalidat ni pais 
di eksportashon. 

KRALENDIJK 
– 
Maneho di awa te ku poko 
no tabata keda mirá ku un 
sintimentu realmente ur- 
gente. Te ku na novèmber e 
isla a keda asotá pa yobida 
enorme. Nunka anterior e 
isla a haña asina tantu awa 
den korto tempu. E partinan 
na kosta sur tabata bou di 
awa. Kamindanan no tabata 
aksesibel, kasnan bou di 
awa i lodo i un menasa pa 
koral. En korto, un atver- 
tensia di kiko por spera Bo- 
neiru komo konsekuensia 
di kambio di klima. Geza- 
ghebber Edison Rijna a pidi 
yudansa di ‘dijkgraaf’ Hein 
Pieper di paisahe di awa 
Rijn i Ijssel. 
Sanger ta penetrá ka- 
minda e no mester bai. 
Tempu ku Pieper un aña òf 
dies pasá a selebrá fakansi 
na Boneiru, e no por a keda 
sin mira rònt ku un brel di 
fishi. “Loke mesora a hala 
mi atenshon, ta e roinan ku 
ta importante pa transporte 
di yobida tabata deskuidá. 
Mi a tende ku ta purifiká un 
parti chikitu di awa sushi. 
Yam’é deformashon di pro- 
feshon, pero mi a bai wak 
tambe na Landfill kaminda 
mi a mira ku venenu ta bai 
laman, desastroso pa koral. 
Koriendo rònt mi a ripará 
ku ta hasiendo tiki na agri- 
kultura. Mi ta haña straño, 
pasobra tin sufisiente posi- 
bilidat pa esaki, miéntras 
preisnan 
den 
supermar- 
ket pa berdura importá, ta 
enormemente haltu. Di kon 
bo mes no ta produsí mas, 
mi a puntra mi mes.” 


‘Blue Deal’ 
Pieper a pensa bèk por 


Sientífikonan ta pensa huntu 
Kambio di klima: Kiko ta spera Boneiru 


ehèmpel tempu ku na 2017 
a tuma e inisiativa pa e 
asina yamá ‘Blue Deal’. 
Komo paisahenan di awa 
nos ta haña hopi petishon 
for di eksterior pa kom- 
partí konosementu. Gus- 
tosamente nos ta duna na 
esakinan, pero kordinashon 
ta deseabel. Nos a hasi af- 
sprak ku e ministerionan di 
infrastruktura i maneho di 
awa i asuntunan eksterior 
ku nan ta kontribuí ku kosto 
di biahe i estadia i ku nos ta 
kontribuí ku e oranan. 
“Relashoná ku esaki mi 
a yega di hasi sakrifisio pa 
nos munisipionan partiku- 
lar di Karibe Hulandes. Bo- 
neiru, St. Eustatius i Saba, 
tin problema ku maneho di 
awa, pero nan no tin paisa- 
he di awa i no por kai bèk 
riba un provinsia.” 
Na novèmber a sosodé 
pa loke KNMI ya a bin ta 
atvertí den su señal di kli- 
ma di 2021: Boneiru a kon- 
sekuensia di kalentamentu 
di mundu, midí durante 
aña, ta haña di aber ku mé- 
nos yobida, pero sí áwaseru 
fuerte. 
“Gezaghebber Rijna a 
tuma kontakto ku mi. El a 
pidí mi pa duna konseho 
kiko mester hasi pa evitá un 
siguiente molèster di awa. 
Komo ku mesora mi ke a 
atendé bon ku esaki, mi a 
aserká koleganan di paisa- 
henan di awa na Noord- 
Holland i Limburg pa for- 
ma un tim ku e spesialismo 
nesesario,” segun Pieper. 


Rekomendashon 
Fin di yanüari e sientí- 
fikonan di awa a yega Bo- 
neiru. Nos a drenta komber- 


sashon ku e direktoradonan 
di Entidat Públiko Boneiru 
i otro organisashonnan en- 
bolbí manera WEB. Sinem- 
bargo nos a mira otro lo- 
kalidatnan tambe manera e 
saliñanan, ku ta hunga un 
ròl importante ku ta akapará 
floho grandi di awa i e in- 
stalashon di purifikashon 
di awa sushi. Den oranan 
di mainta tabata di papia i 
mira, mèrdia nos a skirbi 
loke nos opservashonnan i 
durante sena nos a papia to- 
kante solushonnan dirigí.” 
E delegashon tabata ke 
a terminá nan trabou promé 
ku nan bai, pues riba djasa- 
bra a deliberá ku e hefenan 
di servisio. “E konsepto ta- 
bata kla, pero nos a bisa en- 
fátikamente: Boso konosé e 
situashon lokal, bisa nos sí 
a salta algu. Despues mi a 
entregá un vershon defini- 
tivo di nos rapòrt na Geza- 
ghebber Rijna i nos a subi 
avion. Nos ke a entregá kos 
kompleto pa nos no mester 
a bolbe bèk pa repasá. E 
konklushonnan tei, meskos 
ku nos rekomendashonnan, 
kla sufisiente pa awor tuma 
paso konkreto pa prepara- 
shon.” 


Proyekto ehèmpel 
Ningun munisipio na 
Hulanda ku un grandura 
manera Boneiru por kumpli 
ku e retonan sin ayudo 
djafó. Na 2010 tempu ku e 
islanan a bira parti di Hu- 
landa, no tabata bon reglá. 
Nan no ta kai bou di un 
provinsia i no bou di un 


paisahe di awa. En bista di 
e maneho di awa i e base 
no tabata na òrdu. Esei no 
ta preteksto, pero un kon- 
statamentu, pasobra esaki 
no por solushoná lokal- 
mente. Bo mester tin hopi 
profeshonalismo. Kisas bo 
mester pensa na harma- 
mentu i e konstrukshon di 
un laso ku un provinsia òf 
un munisipio mas grandi i 
un paisahe di awa kaminda 
bo ta hasi uso di nan kono- 
sementu. 
Na mes momentu mes- 
ter tin un kompromiso ku 
Den Haag, no solamente di 
e ministerio di I&W, pero 
meskos tambe EZK i BZK, 
e èks miembro di Tweede 
Kamer, Pieper, ta haña, 
kende ta mira e chènsnan 
akí pa Hulanda pa konfirmá 
su reputashon riba tereno di 
maneho di awa. 
“Hopi isla na mundu tin 
mesun problema. Hasi di 


Boneiru un proyekto ehèm- 
pel internashonal. 
Naturalmente e ta kosta 
plaka, pero serka Union 
Europeo tin pòt kaminda 
por hasi apelashon ariba.” 
Spantá, “si”, Pieper ta 
kontestá momentu ku a 
puntr’é sí e ta spantá pa e 
situashon ku el a haña. “Tin 
falta di mantenshon grandi 
durante tempu largu. E 
kapasidat di retenshon di e 
saliñanan no ta sufisiente. 
Durante un yobida fuerte e 
awa ta spula bai riba koral, 
pues mester koba e sali- 
ñanan riba término kòrtiku. 
Mantenshon di e roinan i 
damnan tambe tin urgen- 
sia.” 
Gezaghebber Rijna en- 
tre tantu a papia tokante 
e rapòrt maneho integral 
di awa na Boneiru ku mi- 
nister di infrastruktura i 
maneho di awa, Mark Har- 
bers. Tambe el a bai ku e 
rapòrt na e konferensia di 
awa di Nashonnan Uní na 
New York kaminda e tabata 
oradó na e seshon tokante 
maneho di awa na islanan 
chikitu i paisnan den desa- 
royo. 
Pieper i su koleganan a 
laga sá ku gustosamente 
nan ke keda enbolbí. Por 
lesa nan rapòrt ku ta bai 
ampliamente den detaye 
tokante maneho di awa riba 
bonairegov.com 


'Team Pieper’ a papia ampliamente ku partnernan. 


Despues di regreso na hotèl a stipulá e resultadonan. 


Un ehèmpel di mantenshon atrasá. 

VAKATURA 


Mas informashon? 


Bishitá www.rijksdienstcn.com/vakatura 


Werkgeverschap - Hurista Séniòr 
Werkgeverschap - Konsehero Séniòr 
ZJCN - Youth Care professional (Sint Eustatius) 
BCN - Hurista Sivil Kobransa (Ontvanger) 


Bo tambe ke traha pa RCN? 
Bo por solisitá pa e siguiente funshonnan: 


KRALENDIJK-- 
En- 
konekshon ku selebrashon 
di dia di Rincon ku e tema 
''Nos Kultura'', biblioteka 
públiko Boneiru den su 
afan pa promové lesamentu 
bou di hubentut a tene un 
aktividat relashoná ku e 
selebrashon. 
Akohida 
despues 
di 
skol ''Twinkel naschoolse 
opvang 
& 
huiswerkbe- 
geleiding i krèsh Bon Kwi- 
do'' tabata e dos gruponan 


Na biblioteka públiko 
Muchanan a partisipá na aktividat Dia di Rincon 


ku a partisipá den e aktivi- 
dat. Kada grupo a haña un 
tarea pa skirbí un poesia na 
papiamentu. 
E ganador a resultá di ta 
akohida pa mucha despues 
di skol Twinkel, ku a rima 
un poesia na papiamen- 
tu den kuadro di e sele- 
brashon dia di Rincon. A 
hasi e muchanan diferente 
pregunta relashoná ku e 
tópiko i asina tèst nan ko- 
nosementu. 


Nos departamentu di tire / garashi ta buskando un 
miembro ku sierto eksperensha di auto i tire. Pa e posishon 
aki tambe lo bo mester ta un persona ku por atende 
ku kliente i por kontra di stress. Mester por papia, 
Hulandes/Ingles/Spanjo i Papiamentu. 


Si bo ta un persona ku kisas a kaba MBO ultimo i ta 
buskando un trabao i e trabao aki ta algu p’abo, 
Manda bo karta di solisitud inkluso bo curriculum vitae pa 
NAPA Auto Parts, Kaya CA Nicolaas # 4, 
n.a.d. Eve Cecilia of via di e-mail na: 
eve@napabonaire.com 


NAPA AUTO PARTS BONAIRE 
un leader den merkado di piesa di Auto i Tire, 
ta buskando un empleado pa reforsa su team. 

*Does not apply to Arctic airco's, kitchen cabinets, current specials, special 
orders, volume discounts, cement, lumber & board, rebar, welded mesh and 
roofng sheets. Cash & carry only! 


Valid 
only on 
Thursday 
May 18 , 2023 
th 


** 


time: 9 am - 1 pm 


kooymanbv.com 
THERE IS ALWAYS SOMETHING TO DO 


KRALENDIJK – Noel 
Janga di Evidensia Real, 
den un karta habrí pa 
miembronan di Konseho 
Insular, ta hala atenshon ku 
kolonialismo den práktika 
tei ketu bai den 2023 entre 
Hulanda i Boneiru. Ta parse 
ku Hulanda ta proponé di 
hasi kambio den e leinan 
aplikabel pa Boneiru, sin 
konsulta ku Konseho Insu- 
lar, òf sin envolvimentu di 
Gobièrnu di Boneiru. 
Kambionan ku Hulanda 
ta proponé pa loke ta trata 
e WolBES, leinan aplikabel 


Entre Hulanda i Boneiru 
Kolionalismo den práktika tei ketu bai 


den e órgano Entidat Pú- 
bliko Boneiru, Sint Eusta- 
tius i Saba i FinBES, leinan 
aplikabel den finansa di e 
entidatnan públiko. 
Den un reunion di Kon- 
seho Insular djamars 2 di 
, a presentá algun moshon 
ku a keda aprobá unánime- 
mente. Gezaghebber inte- 
rino, Nolly Oleana, a keda 
impreshoná di e unidat 
reflehá pa miembronan di 
Konseho Insular pa loke ta 
trata aprobashon di e mo- 
shonnan. Un di e moshon- 
nan tabata enserá kambio- 


nan den WolBES i FinBES. 


No tin rèspèt 
E simpel echo akí ta 
duna nos un bista kon nos 
na Boneiru ta keda mirá 
dor di Den Haag. Ta parse 
ku nan no ta rekonosé ni 
respetá nos gobernashon 
lokal. No opstante ku nos 
ta kai bou di leinan Hu- 
landes, konforme leinan 
internashonal, nos tin tur 
derecho di ta partísipe den 
tur desishon ku tuma ku ta 
envolví nos, pero tòg reali- 
dat ta ku den práktika esaki 


na e momentu akí ta aparen- 
tá di no ta sosodiendo. Ketu 
bai, aunke ku kisas hopi 
ta kere siegamente ku nos 
no ta bou di guia kolonial 
mas, maske ku leinan inter- 
nashonal ta stipulá ku èks 
teritorionan kolonisá tin tur 
derecho propio pa para pa 
nan mes, esaki na Boneiru 
ketu bai ta aparentá di no ta 
e kaso. Un reino lehano ta 
manda un grupo di su siu- 
dadanonan riba un tereno 
ageno ku e propósito pa in- 
vadí, konkista i transformá 
e teritorio ei di tal forma pa 
e bira un réplika di e reino 
kolonisador. Ántes esaki ta- 
bata sosodé ku forsa brutu, 
pero awe e ta sosodé ku 
strategianan mas sofistiká, 
pero e prinsipio di apoderá 
den tur sentido di un terito- 
rio ageno a keda meskos. 
Den nos kaso na Bonei- 
ru, nos huntu ku e otro sinku 
islanan aki den Laman Ka- 
ribe kolonisá dor di Hulan- 
da, den dékada sinkuenta 
a haña e oportunidat pa ta 
outónomo komo Antia den 
Reino Hulandes. Nos tur 
sa ku esaki no a logra. Na 
2010 nos a yega na e punto 
pa integrá den Hulanda. 
Kiko a pone e mandatarion- 
an na turno e tempu ei yega 
asina leu, e simpel echo ku 
nan a bira konsiente ku nos 
no ta kapas ni tampoko tin e 
rekursonan na disposishon 
pa dirigí nos mes. Mester 
a buska un manera pa nos 
sobrebibí. 


Aseptá boka será 
Esaki a bin resultá den 
akuerdonan for 2006, 2008 


i 2010 kaminda a tuma e 
desishon final ku nos a bira 
un entidat públiko di Hu- 
landa, huntu ku Sint Eusta- 
tius i Saba. E tempu ei nos a 
aseptá boka ketu tur leinan 
ku nos a haña poné ariba 
nos, inkluyendo leinan ka- 
minda hendenan di mesun 
sekso por kasa, eutanasia i 
aborto. 
No tabatin ningun reak- 
shon di representantenan 
di pueblo e tempu ei pa 
bisa esaki nan ta bai kontra 
prinsipionan moral. Nos a 
aseptá tur kos boka ketu, 
pasobra nos tabatin mester 
di yudansa. Nos a entregá 
nos dignidat i derechonan 
pa sèn. Esaki ta un echo. 
I awor pokopoko nos ta 
kuminsá sinti e efektonan 
positivo, pero gran parti es- 
nan negativo di e relashon 
akí ku Hulanda. 
Awe nos ta pará na 13 
aña despues ku nos a bira 
parti di Hulanda komo en- 
tidat públiko. No a kumpli 
ku promesanan ku a hasi 
na nos. No a ehekutá 
akuerdonan ku a firma. Ta 
stipulá leinan pa nos apar- 
entemente sin ku nos repre- 
sentante di pueblo tin nin- 
gun envolvimentu konkreto 
den dje. 
A organisá protesta pa 
pone preshon riba Den 
Haag pa stipulá un mínimo 
sosial. Realidat ta ku Bo- 
neiru a desaroyá hopi, pero 
den su proseso pa bira un 
réplika di Hulanda akí den 
Karibe. Práktika kolonial 
kompletamente. Esaki ta 
e resultado te awor akí ku 
prueba konkreto. 

Kaminata ku Dios 


Den un momento o otro, hint- 
er mundu lo a puntra: Kon mi ta 
haña Dios? Ken i kiko ta Dios? 
Maske kisas nos no por kom- 
prendé plenamente Dios, nos tin 
disponibel un fuente para diser- 
ní un poko di e naturalesa di 
Dios. Beibel ta bisa nos ku nos 
ta trahá na imágen i semehansa 
di Dios i ku “Dios ta Spiritu” 
(Hn. 4:24). Esaki ta nifiká ku 
nos tambe ta spiritu; nos ta spir- 
itual i divino. Si nos ta deseá pa 
haña Dios, únikamente nos tin ku 
mira paden di nos pa deskubrí 
nos divinidat. 


Ora nan a puntra Hesus: 
“Maestro, kua ta e mandamen- 
tu di mas importante den Lei?” 
(Mt. 22:36), Su kontesta taba- 
ta: “‘Stima Señor bo Dios…’ 
Esaki ta e di mas grandi i di mas 
importante. Ma e di dos man- 
damentu ta mes importante: ‘Sti- 
ma bo prohimo manere bo ta 
stima bo mes’”. (Mt. 22:37-39). 


Pero, nos ta stima nos mes? 
Si hasi nos mes e pregunta aki 
ku honestidat, poniendo un ban- 
da kualkier falsu modestia, nos 
kontesta lo mester ta ku sí. Loke 
nos ta stima den nos ta realmente 
nos bondat indesente, nos divin- 
idat. Konosementu di e bèrdat 
simpel aki por hasi nos liber. 


Nos bon karakterístikanan 
ku un índise di nos divinidat i di 
nos sernan berdadero. Ora nos 
ta ekspresá amor, nos ta masha 
paresido a Dios, pasobra Dios 
ta amor. Tur nos amabilidat ta 
Dios obrando pa medio di nos. 
Nos ta konsiderá nos sinsero, 
tolerante, pasífiko, generoso, 
noble, gososo i kolaborador? 
Esaki ta Dios ekspresando su 


mes pa medio di nos hu- 
manidat. E kualidatnan aki 
ta e regalunan ku Spiritu ta 
duna nos p’asina nos utilisá 
nan tur tempu. 


Semper nos tabata sa ku 
nos mester di Dios, pero 
kisas nos no a duna kuenta 
di ku Dios mester di nos. 
Sin e kreashon aki —loke 
nos ta yama bida, naturale- 
sa, hende, muhé, muchan- 
an, tur kos ku ta biba— nos 
lo no a mira Dios. Hinter 
kreashon ta e identidat di 
Dios ekspresá. 


Ora nos ta kuminsá na 
rekonosé Dios den e man- 
era aki, nos ta tuma kon- 
siensia di e rasgonan positi- 
vo ku nos ta demonstrá 
kada dia. Por ehèmpel, ora 
nos ta topa ku un amigu, kua 
kualidatnan divino nos ta 
ekspresá? 


“Bon dia” nos lo por bisa 
ekspresando amistat i ale- 
gria. 


PAPIA KLA: PAPA FRANCISCO TA KUMPLI! 


“Esta un dia bunita no?” 
Nos aktitut ta positivo i alen- 
tador. 
“Estás agobiado ku tantu 
pakete”. Nos ta opservador 
i komprensivo. 
“Permití mi yuda bo”. Nos 
ta deseá na yuda i nos ta gen- 
eroso i ku konsiderashon. 
“Mi ta kontentu di mira 
bo”. Nos ta ekspresá goso, 
kalor humano i gratitut. 


Den un interkambio di djis 
algun minüt, nos por ekspresá 
hopi bon kualidat. Ora prak- 
tiká e konsiensia di e presen- 
sia di Dios di e manera sim- 
pel aki, nos ta haña ku kada 
dia ta un eksperensia resp- 
landesiente i iluminadó. Kada 
dia ta kombertí den un aven- 
tura di outo deskubrimentu i 
di deskubrí Dios. 


Nos aventura ta bira mihó 
na medida ku nos ta siña na 
buska kualidatnan divino den 
kada persona ku kende nos 
ta topa. Kada un ta nos 
“bisiña”: e persona ku ta tras 


Nos a finalisá nos último 
artíkulo siman pasá riba e pros- 
eso di sinodalidat global ku un 
splikashon di e diferente desis- 
honnan firme ku e mundu kató- 
liko aleman a tuma resiente- 
mente. 
E asamblea katóliko nasho- 
nal aleman (konsistiendo di 230 
miembro) ku a tuma e desishon- 
nan akí ku un mayoria aplastante 
tabata konsistí di arsobispunan, 
obispunan, saserdotenan, reli- 
giosonan di diferente kongregas- 
hon i un kantidat igual na laiko- 
nan. E desishonnan tabata drás- 
tiko pero kla. Nan a papia kla 
kasi ku un bos! 
Despues ku nan a manda e 
dokumentu ku nan desishonnan 


pa Vatikano, mundu a keda 
den espera di un reakshon 
firme i kla di parti di Vati- 
kano ku durante di kurso di 
e deliberashonnan interno 
aleman a laga sa bon kla ku 
nan no tabata di akuerdo ku 
e direkshon di e temanan i 
tampoko proposishonnan 
ku tabata kuminsá sali. 
Ounke Vatikano a pone 
hopi preshon riba e mundu 
katóliko aleman i asta a mo- 
bilisá obispunan rònt mun- 
du pa nan manda, konhunt- 
amente, un karta di protes- 
ta i atvertensha, e asamblea 
aleman no a ni spanta ni ka- 
mbia di rumbo. Ta parse ku 
e komunidat katóliko ale- 


man ta bon konsiente di nan 
rason i tambe e hecho ku nan 
gobièrnu i pueblo aleman a 
pone hopi preshon riba nan 
pa pone òrdu den nan Iglesia 
despues di e tantísimo skan- 


dalnan di abuso seksual kon- 
tra di menornan di edat ku a 
sali na kla i nan enkubrimentu 
pa herarkia di Iglesia katóliko 
aleman. 
Mester realisá si ku Vati- 


kano ta parse di ta tene kuenta 
ku Iglesia katóliko aleman ta 
sumanente riku finansieramente. 
Dor di e.o. e 6.7 mil mion euro 
ku Iglesia katóliko aleman a ris- 
ibí na 2021 ku e impuesto reli- 
gioso di e pais, su diferente 
obispunan ta na kabes di e obis- 
padonan mas riku riba e planeta 
aki. Na komparashon, e presu- 
puesto operashonal anual di Va- 
tikano di 300 mion euro no por 
para ni banda di e loke e ale- 
mannan tin. Ta parse ku nan tin 
un superioridat tantu teológiko 
komo finansiero. 
Pero, sorpresivamente 
miéntras ku mundu ta warda ku 
ansiedat riba reakshon formal di 
Vatikano kontra di e desishon- 
nan na Alemania, nos ta lesa ku 
Papa Francisco ta tolerá i 
aprobá otro desviashonnan for 
di maneho di Vatikano. Ta trata 
di desviashonnan ku por tin i lo 
tin nifikashonnan nobo pa ku 
posishon di Iglesia katóliko rònt 
mundu. 
Nos por nombra dos desvi- 
ashon konkreto ku no ta bon 
konosí pa hopi di nos. 
E promé ta ku na sèptèmber 
último obispunan di Bèlgika (e 
parti ku ta papia hulandes!) a 
saka un dokumentu ofishal ku 
kual nan ta outorisá bendishon 
di matrimonio entre parehanan 
di mesun sekso. Esaki kontra di 
tur regla di Vatikano i otro 
obispunan di e parti franses. E 
kardinal belga Mgr. Josef De 
Kesel a produsí konhuntamente 
ku su otro obispunan di Flandes 
(Vlaanderen) un teksto litúrgiko 
pa bendishoná parehanan di me- 
sun sekso. Dia 22 di sèptèmber 
2022 e liturgia aki a ser presentá. 
E obispunan ku a firma pa e 
liturgia nobo aki konhuntamente 
ku Kardinal De Kesel ta, Mgr. 
Johan Bonny di Gent, Mgr. 
Lode van Hecke di Hasselt, 
Mgr. Patrick Hoogmartens i 
Mgr. Lodewijk Aerts di Brugge. 
Pues, mitar di e episkopadonan 
di Bèlgika. 
Pero, e dokumentu ku e 
obispunan a firma ta spesifiká si 
ku no mester brua e bendishon 
akí ku un matrimonio pasobra 
konforme tradishon di Iglesia e 
no por ser yamá un matrimonio. 
Pero, e no ta kita ku e ta algu 
inovativo ku den Iglesia por tin 
un servisio i un bendishon pa 
parehanan homoseksual. E do- 
kumentu akí a lanta hopi diskus- 
hon fuerte den Iglesia (tantu na 
Bèlgika komo Vatikano). E 
obispunan a haña nan mes ta 
defendé e dokumentu pasobra 


di nos den fila, esun ku ta sintá 
banda di nos den bùs, sper- 
ando huntu ku nos dilanti e 
tonbank. Kada ser humano ta 
un kreashon di Dios i tin bon 
kualidat pa ser deskubrí i re- 
konosé dor di nos. 


Personanan ta manera 
músika. Den nos sistema mu- 
sical, tin relativamente poko 
tononan distinto pero nan por 
ser areglá kada bia di nobo 
den un multitut di manera i 
kada areglo ta zona diferente. 
Nos por topa ku personanan 
rondó di nos kende ta ek- 
spresá di e mesun manera ku 
nos i ta fásil ku nos ta di akuer- 
do ku nan i ku ta agradá nos. 
Otro personanan tin rasgonan 
di nan personalidat ku ta parse 
nos straño; manera e notanan 
di un komposishon musikal, 
tin tempu, asento i dominio 
diferente na esun di nos. Pero 
si nos rekonosé ku nos tambe 
ta poseé e kualidatnan ei — 
kisas den un grado diferente— 
nos por bendishoná esnan ku 
ta hasi nos konsiente di nan. 
Ora nos siña na utilisá e atrib- 
utonan aki di e manera korek- 
to, mas nos ta ekspresá nos 
divinidat. I ora nos bira mas 
sensibel na e palabra i akshon- 
nan di otronan, nos ta siña na 
rekonosé i stima e ekspres- 
hon úniko di Dios ku ta kada 
persona. 


Esta maravioso ta di sa ku 
no ta importá unda nos ta 
kana, no ta importá ku ken nos 
ta kana, en realidat nos ta 
kana ku Dios! 


Mary Jane Henderson 
Sigui lesa pag.14 


Papa Francisco. 

Awèl si, awendia ku tur e asuntu di 
`non-binary` i kambiamentu di sek- 
so mi por komprondé bo konfushon. 


Tonchi, ba mira kuenti El Niño 
ta remplasá La Niña. Mi ta tur 
konfundí aki. 


- 


Mi mainta ta kuminsá ku 
un bon kòfi. No kòfi in- 
stanténeo, manera Ne- 
scafé òf Colcafé, sino 
kòfi kolá for kòfi mulá. 
Tin bes mi ta kumpra 
bonchi di kòfi i ta mula 
esakinan pa haña e kòfi 
di mas puru. Asta mi sa 
bai mas aleu, esta di 
hasa òf tota bonchi di 
kòfi. 
*** 
Un persona ku sa di 


mi pashon pa kòfi ta 
Eki Arias, konosido tak- 
sista, ku último añanan 
ta permanesé pa tempu 
largu na Colombia. Ora 
e regresá Boneiru e ta 
trese saku di bonchi di 
kòfi kolombiano pa mi, 
tantu bonchi di roster 
kaba òf bonchi original, 
ku mi mes ta roster e ora 
ei den wea di heru. Mi a 
siña esaki serka Jacin- 
tha Dorothea. Velli Gijs- 


bertha a traha un repor- 
tahe kaminda Jacintha ta 
roster bonchi di kòfi. 
*** 
Tur kos por falta den mi 
kas. Kòfi nò. Mester tin 
kòfi. Ku tur dedikashon 
mi ta mula kòfi i despues 
kola esaki. Ántes mi ta- 
bata usa un mashin, pero 
mientrastatu mi a kambia 
esaki. Mi ta trah’é den un 
aparato riba kandela. 
*** 
Pa mi bebementu di kòfi 
ta manera un ritual. Mi ta 
tuma tur tempu. Tin biá 
asta mei ora ta dura mi 
pa bebe kòfi i wak tele- 
vishon. Pues si bo ke re- 
galá mi algu kualké dia, 
regalá un saku di bonchi 
di kòfi. 
*** 
Nathaly Evertsz huntu ku 
mi a lanta Bonairekrant, 
un korant digital, riba In- 
ternèt. Bon mirá, e ko- 
rant aki a eksistí kaba, 
komo un proyekto di 
estudio di Nathaly den 
kuadro di un beka ku el 
a haña serka NTR, bou 
di guia di Jean Mentens 
di Caribisch Netwerk i mi 
persona. Nos a krea, na 
mi humilde opinion, un 
bon periodista. 
*** 
Despues ku Nathaly a 
terminá su estudio e no 
a sigui ku Bonairekrant. 
Pero semper e korant 
aki a keda ‘pending’. 
Dia 30 di aprel, Dia di 
Rincon, nos a rebibá 
Bonairekrant. Nathaly ta 


atendé ku notisia, mién- 
tras ku ami ta atendé 
sektornan di naturalesa, 
historia i kultura. De bes 
en kuando mi ta skirbi 
tambe algu di notisia. 
*** 
Pa straño ku por parse, 
mi konosementu di hu- 
landes t’ei ainda. No lu- 
bidá ku un parti grandi di 
mi bida mi tabata meimei 


DEN PASONAN 
DI BÒI 


E rúbrika aki no ta kos di tur dia den BONERIANO. 
Ta ora mi tin tempu, gana i tópiko pa skirbi ariba e ta 
sali. E tres elementonan aki ta hunga un ròl den sali- 
mentu di e rúbrika aki. E ta mas tantu un kos pa tene 
mi okupá, pa no lubidá e arte di skirbimentu. Tene 
tambe e dedenan fleksibel. Tene e tinu bei, purba pa 
no kai den ripitishon. 


di hulandes. Mi trabou 
na Radio Nederland, mi 
temporada di servisio 
militar, tambe e echo 
ku ta televishon hulan- 
des (NPO) so mi ta wak 
te awe. Masha tiki eror 
nos korektor ta topa 
den mi teksto. Tòg un 
satisfakshon. 


*** 


15 
Djàrason 10 mei 2023 


ARUBA 
STATIA/SABA/ST. MAARTEN 


PHILIPSBURG 
– 
Djasabra 6 di mei den 
kareda di mitar di shete 
di mainta, Sentral di Polis 
despues di a risibí diferente 
yamada relashoná ku un 
kurpa sin bida ta drif den 
Guana-Bay Beach, a des- 
pachá diferente patruya pa 
e sitio. 
Na yegada, agentenan 
a nota un kurpa femenino 
ta drif den laman. Reko- 
nosiendo e gravedat di e 
situashon, a pidi asistensia 
mesora di Warda Kosta pa 
duna asistensia. 


PHILIPSBURG – Mi- 
nister di defensa, Kaja Ol- 
longren, a kuminsá ku su 
bishita di trabou na Karibe 
Hulandes. El a tira bista 
riba e ehersisio Hurex, den 


Ollongren ta presensiá ehersisio di orkan 


kua un 300 militar hulan- 
des asina, ta partisipá komo 
preparashon pa ofresé ayu- 
do di emergensia. 
“Un biá den dos aña nos 
ta organisá un ehersisio di 


orkan,” Luitenant-kolonel 
Tim van Wijk, ta konta. 
Ta trata di un ehersisio di 
preparashon. E ora ei nos 
ta mira kon nos komo Hu- 
landa por alarmá nos mes. 
Mas aleu ta trata pa haña 
militar di material mas lihé 
posibel na e sitio korekto. 


E ta un preshon pa si akaso 
pidi nos yudansa despues di 
un orkan, van Wijk, ta bisa. 
E ta mira bèk riba un ehersi- 
sio eksitoso. I esaki ta duna 
konfiansa. No solamente 
pa nos, pero e ta tambe un 
señal pa tur isla Karibe Hu- 
landes, ku nos ta prepará. 


Minister 
Ollongren: 
“Hopi bon di mira kon e 
hòmbernan i muhénan ta 
bin den akshon. Nan aporte 
ta di gran importansia mo- 
mentu ku en realidat pidi 
nos yudansa, despues di 
pasada di un tormenta 
tropikal.” 


Morto misterioso na Guana-Bay 
Beach 


Durante 
investigashon 
i operashon di reskate, a 
deskubrí e kurpa femenino 
sin bida i diferente artíkulo 
personal ta drif den ser- 
kania. Warda Kosta eksito- 
samente a logra saka e kur- 
pa for di laman i transport’é 
pa e stashon di Warda Kos- 
ta na Simpson Bay. 
S i m u l t á n e a m e n t e 
reshèrshe i otro eksperto 
forénsiko a mobilisá pa i- 
nisiá un investigashon di e 
evento trágiko akí. 
Mas lat den oranan di 
mainta, banda di mitar di 


diesun, Sentral di Polis a 
risibí un otro yamada. E 
yamada akí a alertá polis 
di presensia di un kurpa 
maskulino drumí ketu riba 
santu na Guana-Bay Beach. 
Reshèrshe, ekspertonan 
forénsiko i personal di Mi- 
nisterio Públiko, a akudí 
na e sitio pa hasi investi- 
gashon. 
Na e sitio a topa ku un 
kurpa maskulino riba bich 
i a transport’é pa un kasa 
mortuario lokal kaminda 
ta hasiendo investigashon 
mas aleu. 


PHILIPBSURG – E 
konseho di aplikashon di 
lei den su di tres sup-in- 
spekshon komo parti di un 
bista general riba e reko- 
mendashonnan partikular 
relatá ku Kuerpo Polisial 
St. Maarten (KPSM), a 
haña ku a sigui mayoria di 
e rekomendashonnan. 
Desde 2020 di kon- 
seho a bin ta kondusí 
sup-inspekshon pa revisá 
sí a sigui e status di e 
rekomendashonnan di 43 
rapòrt di inspekshon pub- 
liká for di 2012 bini ariba, 
inkluso 2018. 
Na 2021 i 2022 a pub- 
liká e dos sup-inspekshon- 
nan respektivamente. 


Di Konseho Aplikashon di Lei 
A sigui mayoria rekomendashon 


E rapòrt aktual i tambe 
esun di tres, ta relashoná ku 
e nivel di e kontinuashon 
di e rekomendashonnan di 
kuater rapòrt riba e proseso 
di investigashon kriminal 
di e departamentu di inves- 
tigashon, e aserkamentu di 
robo i investigashon forén- 
stiko. 
Pa e rapòrtnan di in- 
vestigashon kriminal, ta 
trata di un segundo inves- 
tigashon. E di tres sup-ins- 
pekshon akí ta duna un to- 
tal di 50 rekomendashon, 
di kua e sigui 34 kompleta- 
mente, sinku parsialmente 
i no a sigui 11 rekomen- 
dashon. 

ARUBA 
KÒRSOU 


WILLEMSTAD-- Pro- 
mé Minister sr. Gilmar Pisas 
a biaha pa Dubai riba invi- 
tashon di AICE 2023 di 28 
di aprel 2023 te ku 6 di mei 
2023. E invitashon a bini 
basá riba e partisipashon 
aktivo di Promé Minister sr. 
Pisas na AICE 2022 kamin- 
da ku akinan e tabata tambe 
e “guest speaker” di e kon- 
ferensia aki na Jamaica. 
Durante e bishita Mi- 
nister Pisas a hiba un di dos 
kombersashon ku Su Ekse- 
lensia Lt. General Sheikh 
Saif bin Zayed Al Nahyan 
(UAE Deputy Prime Minis- 


Promé Minister a kombersá ku 
Su Ekselensia Sheikh Saif bin Zayed Al Nahyan 


ter and Minister of Interior) 
dia 1 di mei 2023. 
Su Ekselensia Sheick 
Saif a keda sumamente 
kontentu di por a mira i 
haña e oportunidat pa hiba 
kombersashon un biaha 
mas ku Promé Minister sr. 
Pisas. 
Su ekselensia a bolbe 
ekstendé su sosten na Pro- 
mé Minister sr. Pisas pa tur 
loke e ke logra na Dubai i 
Abu Dhabi, meskos ku e 
la ofresé for di e promé 
enkuentro ku e tabatin aña 
pasá. 


WILLEMSTAD – Min- 
ister Charles Cooper huntu 
ku Servisio pa Planifi- 
kashon Urbano (ROP) a en- 
tregá un pèrmit di konstruk- 
shon na Lanthùis Cas Cora. 
Esaki pa konstrukshon di 
16 bibienda. Lanthùis Cas 
Cora ta situá na Reigerweg 
den e bario di Cas Cora. Lo 
bai konstruí 16 bibienda, 
dividí den kuater edifisio. 


Na lanthùis Cas Cora 
Konstrukshon 16 bibienda 


E promé fase ta un kombi- 
nashon di apartamento ku 
dos kamber. E desaroyo ta 
invershon total di 7 mion 
florin. 
Durante di ehekushon 
di e proyekto di konstruk- 
shon , lo tene debido kuenta 
ku desague di awa na Cas 
Cora, i lo sòru pa sufisiente 
lugá di parker pa e promé 
fase di e apartamentonan. 


WILLEMSTAD--E ar- 
tista lokal i fundadó di Ka- 


Katedral di sumpiña 
Ganadó Premio Inovadó di Arte 


tedral di sumpiña Herman 
van Bergen, a gana e pre- 
mio Inovador di arte pre- 
sentá pa sentro internasho- 
nal di eskultura. 
E Katedral di sumpiña ta 
un proyekto eksepshonal i 
ta un obra di arte ku ta mus- 
tra kreatividat di e artista. 


Prins Bernard Cultuur- 
fonds Caribisch Gebied, 
PBCCG, ta esun ku a sos- 
tené e proyekto. 

ORANJESTAD -- Ta- 
batin hopi rumor den e ul- 
timo simannan caminda cu 
a retira e director actual di 
EPI, esta Ryan Maduro. 
Segun minister di ense- 
ñansa Endy Croes, desde 
dialuna tin un otro leiding. 
Diabierna nan a manda un 
MB oficial cu lo a trek in 
e MB caminda cu e direc- 
tor actual ta maneha e scol, 
pa diferente motibo. Anky 
Danker a bira director nobo 
di EPI. 
A cana un proceso largo 


ORANJESTAD -- Di- 
asabra anochi rond di 9’or 
Brandweer a sali pa un di 
a 
tantisimo 
candelanan 
rond di Aruba. E biaha aki 
habitantenan ariba e parti 
panort di WVB a yama 
Brandweer, pa un candela 
di mondi na rand di e ca- 
minda. Esaki tawata e mas 
pabou di e rotonde nobo di 


ORANJSTAD -- Diasa- 
bra atardi den un ceremonia 
special a desvela e busto di 
Tino Ruiz den feliz memo- 
ria. Den presencia di Mini- 
ster di Husticia y Asun- 
tonan Social Sr. Rocco Tjon 
y tambe altocomisario di 
Polis Sr. Ramon Arnhem, 
coleganan, famia y mayor- 
nan di Tino di Ruiz a tuma 
un momento pa recorda un 
Heroe Nacional. 
E fecha 6 di mei ta e fe- 
cha natal di Tino Ruiz y pa 
es motibo aki tambe a haci 
e oportunidad pa desvela e 
busto na su nomber. Tabata 
riba e fecha di 3 juli 2017, 
cumpliendo cu su deber 


Anky Danker a bira director nobo di EPI 


di entre 6 y 8 siman, unda 
cu a instala un comision 
cu representante di Direc- 
tie Onderwijs, Inspectie 
Onderwijs, DPS, staf fun- 
cionaris di DPS tambe den 
e comision, unda cu tabatin 
un persona di e oficina di 
minister. E comision aki di 
educacion, a haci un eher- 
cicio durante un periodo di 
varios siman, caminda cu 
nan a invita tur docente di 
e cuater unitnan pa scucha 
nan, alumno di e diferente 
unidadnan, caminda cu nan 


a trece nan puntonan di- 
lanti. 
Tambe a scucha e cuater 
unit managernan, caminda 
cu a traha un rapport di 
cada un. Riba e Unit Man- 
agernan, tin un Manage- 
ment Team di dos persona, 
cu tambe a scucha nan riba 
e asunto aki y finalmente 
a reuni cu e Leiding, cual 
ta dos persona, kendenan 
tambe a wordo scucha. 
Por ultimo a reuni cu Si- 
mar, cu ta representante di e 
docentenan. 


Candela na rand di caminda a causa bastante molester 


Tanki Leendert cu ta bay pa 
Ponton. 
Eynan un candela di 
yerba toch basta grandi a 
cuminsa stroba y molestia e 
trafico pasando e momento 
ey. Esaki por a causa un 
desgracia tambe, si un au- 
tomobilista haci un manio- 
bra duro. Un candela grandi 
cu den algun minuut bom- 


beronan a sa di domina. Po- 
lis a duna asistencia un rato 
tirando bista ariba e autonan 


pasando, na prome instante 
a pensa pa cera rotonde di 
Tanki Leendert pero esaki 


no tawata necesario mas 
debi cu e candela a wordo 
domina rapidamente. 


Plaza Tino Ruiz un realidad 


como un agente policial di 
sirbi su comunidad Tino 
Ruiz ta perde su bida tragi- 
camente. 
E incidente aki a shock 
comunidad pero tambe nos 
organisacion policial cu su 
perdida. Pero su esfuerso 
no a bay envano. A crea 
un busto na su nomber, na 
su imagen, na su carácter 
manera semper e mes taba- 
ta. Un persona ehemplar un 
polis ehemplar cu semper 
e tabata tey pa sirbi su pais 
dignamente. 
“Tino lo ta semper hunto 
cu nos, rond di nos y band’i 
nos, pero mas importante 
den nos curason. Nos no por 


wak e, pero mi ta convenci 
cu for di shelo e ta wak nos 
cu un sonrisa riba su cara. 
Nunca lubide pero laga e 
busto aki refleha e profe- 
sion cu nos tin pero tambe 
locual cu Tino a siña nos. 
E respet, e humildad, e cu- 
rashi y e balentia.” Tabata 
palabranan di altocomisario 
di polis Sr. Ramon Arnhem 
durante su discurso. 
E busto cu ta hiba e 
nomber di Tino Ruiz ta 
ubica na e departamento di 
Motor Unit cu ta ex Warda 
di Polis Noord. Un sitio 
bunita cu a wordo traha pa 
un hoben cu abpaga e prijs 
maximo dor di eherce su 


trabou. 
E busto di Tino Ruiz ta 
un simbolo di respet, de- 
terminacion, humildad, cu- 


rashi y balentia. Un simbo- 
lo pa sigui stimula y cultiva 
e sanger blauw den Cuerpo 
Policial Aruba. 


18 
Djàrason 10 mei 2023 

K R A L E N D I J K - - E 
torneo di sòftbòl dediká 
na honor di Aithel Statie i 
Wendel Raphaela ku tabata 
program pa kuminsá fin 
di siman pasá, ta kuminsá 
djaweps awó 11 di mei 


K R A L E N D I J K - 
-Djaweps awó 11 di mei 
2023 ta kuminsá e torneo 
di sòftbòl Aithel Statie i 
Wendel Raphaela, esaki 
na Julio Angela Ballpark 
na Amboina. Ta trata di 
un torneo den e diferente 
kategorianan ku ta damas, 
kabayeros, 
komèrsial, 
challenger, veteranos 40+ 
i 50+. 


Timnan den e torneo. 
Kabayeros. 
Red Sox. 
La Sonrisa. 
Energizer. 


K R A L E N D I J K - 
-Djaweps awó ta kuminsá 
e torneo di sòftbòl di “Liga 
Si Nos Ke Nos Por”, torneo 
dediká na Aithel Statie i 
Wendel Raphaela. 
Aki ta sigui e skema pa 
e torneo pa loke ta fin di si- 
man binidero. 


Skema. 
Djaweps 11 mei 2023. 
7:45 pm Web vs JICN. 
09:00 pm The Crusher 
vs Predators. 
Djabièrnè 12 mei 2023. 
07:00 pm Mariadal vs 
ZW Group. 
08:15 pm SGB vs Elite/ 
Ur Solution. 


KRALENDIJK--Ayera 
djamars 9 di mei 2023, a 
kuminsá ku e partidonan fi- 
nal pa e promé kampionato 
di Ranking individual bola- 


Torneo sòftbòl ta kuminsá djaweps 


2023 na Julio Angela Ball- 
park na Amboina. 
E torneo aki ku tabata 
programá pa kuminsá fin 
di siman pasá a kambia di 
fecha. 
Ta trata di e torneo de- 


diká na señor Aithel Statie, 
konosido empayer di sòft- 
bòl di nos isla, tambe na 
Wendel Raphaela. 
E torneo aki ta unu di 
kategoria damas, kabaye- 
ros, komèrsial, challenger, 


veteranos 40+ i 50+. 
E torneo aki ku ta fina- 
lisá 11 di yüni 2023 ta pri- 
mintí di bira un tremendo 
torneo ku partidonan aya 
na Julio Angela Ballpark na 
Amboina. 


Bar i kushina lo ta bon 
surtí, kombiná ku entertain- 
ment i bon ambiente. 
Ta spera e fanatikada pa 
apoyá nan ekipo favorito 
durante e torneo. 


Skema torneo sòftbòl ‘Liga si nos ke nos por’ 
09:30 pm La Sonrisa vs 
Energizer. 
Djasabra 13 mei 2023. 
11:00 am Yellow Birds 
vs Crusher Honeys. 
12:15 pm Dal Spat vs 
Bertje Team. 
01:30 pm The Brothers 
vs Asodobo. 
02:45 pm Energizer vs 
Predators. 
04:15 pm New Angels 
vs Dynamite. 
05:30 pm La Sonrisa vs 
The Crusher. 
07:00 pm Mariadal vs 
Web. 
08:15 pm Red Sox vs 
NRS. 


Final promé ranking bola-8 individual 


8. Esaki a konta ku partisi- 
pashon di 40 biarista. 
E último 4 hungadónan 
ku keda lo batayá awe nochi 
for di 7'or pa buska final. 


Timnan torneo sòftbòl 


The Crusher. 
Predators. 
Nikiboko Real Stars. 
Braves. 
Damas. 
New Angels. 
The Crusher Honeys. 
Rincon Djamante. 
Dynamite. 
Yellow Birds. 
The Dreamers. 


Komèrsial. 
SGB. 
Mariadal. 
Web. 
Zw Group. 
JICN. 


Elite/Ur Solution. 
Challenger. 
Rementá. 
The Dreamers. 
Dal Spat. 
Bertje Team. 
Veterano 40+. 
Braves. 
Legend. 
Union Dominicano. 
Veterano 50+. 
Asodobo. 
The Brothers. 
Na tur tin 7 tim ka- 
bayeros, 6 tim damas, 6 
tim komèrsial, 4 tim chal- 
lenger, 2 tim veterano 
40+, 2 tim veterano 50+. 


Den buèlta di ganadornan 
tin e partido entre Janiro 
Chatlein i Milton Anthony. 
Den buèlta di pèrdèdónan 
tin Marvin Abdul vs Ran- 


dolf Cicilia. 
E weganan tei bira bas- 
tante interesante awe nochi 
pa yega final i ganador di 
esaki. Den otro edishonnan 


ku ta sigui e siman aki nos 
lo tin mas informashon di 
esaki, e final pues di esaki. 


ARUBA 
ARUBA 


ORANJESTAD 
-- 
Aruba conhuntamente cu 
Hulanda, ta organisando 
e prome Caribbean Cli- 
mate & Energy Conference 
(CCEC) cu lo tuma luga di- 
anan 10-12 di Mei 2023 na 
Aruba. Mirando e vulnera- 
bilidad di e islanan chikito 
pa cu cambio di clima, y e 
efectonan negativo cu ya 
caba ta wordo experencia, 
Aruba y Hulanda a mira e 
necesidad pa promove e 


Aruba anfitrion di e prome Conferencia 
di Clima y Energia; 


cooperacion den accion cli- 
matico entre islanan chikito 
mundialmente, organisan- 
do pa prome biaha un con- 
ferencia dirigi riba e tema 
aki. 
E vision di Gobierno di 
Aruba den liñanan grandi 
ta pa transiciona pa ener- 
gia renobabel. Awor nos ta 
na 17% energia renobabel, 
pa 2024 nos mester yega na 
35%, y na 2050 nos mester 
yega na 50%. Asina nos ta 


contribui cu nos parti di 
limita e calentamento glo- 
bal di 1.5 grado celcuis. 
Riba invitacion di Prome 
Minister di Aruba, Evelyn 
Wever-Croes, y Minister 
di Clima y Energia di Hu- 
landa, Rob Jetten, repre- 
sentante di diferente pais 
y organisacion lo reuni na 
Aruba durante e fecha aki. 
Na e conferencia aki lo tey 
presente, representantenan 
di islanan di region Caribe, 


partidonan relevante (stake- 
holders), islanan estado den 
Pacifico, organisacionnan 
di Nacionnan Uni, instuti- 
tonan di conocemento y in- 
stitucionnan financiero. 
E prome dia di confe- 
rencia lo enfoca riba tran- 
sicion di clima y energia 
den Reino Hulandes y lo 
discuti riba puntonan nece- 
sario, den termino di coop- 
eracion, pa logra e obhe- 
tivonan climatico di Paris 


2050. Aruba, Corsou, Bo- 
neiro, Saba, Sint Maarten, 
Sint Eustatius y Hulanda 
lo ta representa den esaki. 
Riba e prome dia Aruba y 
Hulanda lo firma un acu- 
erdo di cooperacion, den 
cual Hulanda lo asisti Aru- 
ba den yega na fondo pa 
por cumpli cu e transicion 
di energia fosil, pa energia 
renobable. 

KRALENDIJK 
-- 
Mientrastantu 
nos 
polí- 
tikonan no kuminsá mira i 
menshoná e kosnan manera 
ku nan ta, otronan di afó lo 
sigui usa nos pa stipulá e 
direkshon ku nos tin ku bai. 
Te awe no a mira ningun 
polítiko presentá ningun 
vishon ta na unda nos komo 
Boneiru ke bai den e prók- 
simo 50 añanan ku ta bini. 
Esaki Noel Janga di Evi- 
densia Real, ta skirbi den 
un karta habrí pa miembro- 


Kua direkshon Boneiru ke bai 
Madures i vishon pa determiná futuro 


nan di Konseho Insular. 
Ta parse ku nos no sa 
kiko ta traha den unidat. Ku 
eksepshon ora nos haña nos 
bou di preshon manera situ- 
ashon na BonLab i awor 
akí ku e kambio di WolBES 
i FinBES, nos ta kore 
uni pa bai bringa pa nos 
derechonan, segun Janga. 
Pero e union ei ta ber- 
dadero entre e miembronan 
di Konseho Insular, Janga 
ta puntra. Kon ta ku e re- 
lashonnan personal entre 


e miembronan akí. Nos ta 
dispuesto di laga ego ku ak- 
titutnan robes, aspirashon- 
nan personal di bèrdat un 
banda i stipulá un direkshon 
unánime unda nos ke ta akí 
50 aña. Ki dia nos ta madu- 
rá. Bon studiá sin madures, 
no ta bal nada. Tampoko 
madures no ta bini ku edat, 
pero dor di asumí respon- 
sabilidat. 
Janga: “Tin ora mi ta 
haña e impreshon ku e me- 
sun nan ku ta stipulá nos 


direkshon i ku ta duna nos 
sèn, tin nos konfundí kiko 
pa hasi, pasobra nos no ke 
keda sin rekursonan finan- 
siero. Nos mester yega na 
rekonosementu di e situ- 
ashon ku nos ta aden i men- 
shoná esei manera e ta i 
despues sigui formulá e di- 
rekshon ku nos ke bai.” 
E echo ku nos ta kere 
siegamente ku sí nos logra 
pone Hulanda kumpli ku tur 
lokenan ku a firma na 2008 
i 2010, ku nos lo biba felis 


despues ta un ilushon no 
realístiko. Gobièrnu mester 
kuminsá konsiderá i stipulá 
un direkshon konkreto ta 
na unda nos ke bai pa ku 
futuro komo isla. Hasiendo 
uso di tur konosementu i 
finansiamentu ku nos ta 
risibí awor di Hulanda, nos 
mester determiná e identi- 
dat Boneriano. Yega na e 
punto ku nos ta totalmente 
outéntiko i outónomo den 
Reino komo partner igual 
ku Hulanda, Janga ta skirbi. 


KRALENDIJK -- Mi- 
nister a bin for di Hulanda 
pa organisá konferensia na 
Aruba, el a invitá entre otro 
Boneiru i par di isla mas, 
pa huntu nan wak kon ta 
e mihó manera pa bringa 
kambio di klima, kon pa 
ta mas duradero i kon e 
islanan por hunga un ròl 
importante riba nivel in- 
ternashonal. Aya banda tin 
par di hóben boneriano rònt 
mundu ku ta òf a kaba dife- 
rente tipo di estudio, pero 
no a aserká nan i invitá 
nan tambe pa bai Aruba pa 
nan duna nan pensamentu i 
netwerk ku otro paisnan, òf 
sikiera reuní ku nan promé 
bai Aruba. 
Sion Janga, kende ta 
sali na defensa di huben- 


Hóbennan lagá na kaya atrobe 
Desapunto pero no sorprendé 


tut, ta kuestioná e aktitut 
akí. “Aña pasá novèmber, 
Jonathan ku ami tabata te 
na Egipto pa ku e tema di 
klima i energia, kaminda e 
mesun minister tabata, ka- 
minda Joe Biden i su de- 
legashon tabata, kaminda 
islanan vulnerabel a konta 
di nan lucha ku kambio di 
klima, kaminda nos a mira 
i skucha diferente inisiativa 
i plan ku ta koriendo riba 
nivel internashonalmente. 
Awor ta parse ku ta fakansi 
nos a bai pasa un siman na 
Egipto.” 
Janga ta puntra sí un 
hende por splika ta ki nos ta 
atendiendo kuné riba e isla 
akí. Miéntras na Hulanda 
hóbennan ta envolví den 
kada stap ku minister tuma. 


Ke usa energia solar i 
di bientu, p’esei mester 
di depósito di energia pa 
warda e energia akí pa dia 
ku no tin, por usa. I pa té- 
rmino largu, bateria no ta e 
solushon. Ta algu ku huntu 
ku Universidat di Twente 
nos a investigá i saka afó 
ku nos mester introdusí 
depósito di energia na Bo- 
neiru pa sostené e transi- 
shon di energia, pero tambe 
ku ta baha gastu di koriente 
komo ku pokopoko ta kita 
for di disel, segun Janga. 
Pero, Janga ta sigui, 
tambe ta hasi Boneiru in- 
ternashonalmente 
mas 
atraktivo pa paisnan mane- 
ra Merka bin usa e energia 
ku nos ta produsí i warda 
na Boneiru. I asina tin mas 


solushon konkreto pa e reto 
di klima na Boneiru. Ta ku 
esakinan nos mester a bai 
Aruba i presentá na Mini- 
ster. For di aña pasá Mi- 
nister tabata atendiendo pa 
organisá e evento akí, no 
por a saka un par di hende 
i krea un delegashon. 
Janga: “Pa ami, skor- 
mentu no ta importante. 
Loke ta importante ta pa 


hende ku konosementu di 
e materia i ku interes ta en- 
volví den tipo di proseso- 
nan akí pa formulá maneho 
ku no ta solamente protehá 
nos hendenan kontra desas- 
ter i baha kosto di energia, 
pero tambe krea un nòmber 
pa Boneiru riba área inter- 
nashonal. I asina akí nos ta 
sigui laga oportunidatnan 
di oro bai laga nos.” 


KRALENDIJK – Kon- 
seho Mantenshon di Lei ta 
konstatá den su rapòrt Pre- 
venshon di kriminalidat 
hubenil i kastigu hubenil 
na Boneiru, St. Eustatius i 
Saba, ku a ehekutá e ma- 
yoria di e rekomendashon- 
nan ku a hasi na 2016. 
Minister pa protekshon 
di derecho, Franc Weer- 
wind, a manda su reak- 


Konseho Mantenshon di Lei ta konstatá 
Implementashon lei kastigu 
hubenil BES importante 


shon riba e rapòrt djalu- 
na pa Tweede Kamer. E 
rekomendashonnan ku no 
a sigui, ta relashoná ku e 
registrashon di hóbennan 
di rísiko. E konseho ta 
haña ku ainda ta di impor- 
tansia pa tin un bon imá- 
gen pa e grupo di hóben- 
nan di rísiko i p’esei a 
duna rekomendashonnan 
di nobo. 
E konseho ta men- 
shoná den su rapòrt e im- 
plementashon di derecho 
di kastigu hubenil BES 
importante, pero ta kon- 
statá ku por mehorá e 
adaptashon di e diferente 
puntonan. E falta di kas- 
tigu di trabou komo kas- 
tigu prinsipal, e konseho 
ta mira ku falta. 


Minister Franc Weer- 
wind. 

13-cup Food Processor 


CityShopBonaire 
Kaya International #36 
717.3666 
700.6442 

ANIVERSARIO 

11 pc Combo 
Ninja Power Blender 249 

Robot 
Vacuum Cleaner 


6-piece bowl set 

Kostanan boneriano ta brutu, pero bunita. Anthony Angila, konosí komo Panchito, a manda e fotonan aki di kosta boneriano pa BONERIANO. 
Tur hende ku tin foto bunita i interesante por manda esakinan na extrabon@gmail.com pa sali riba e página aki. 
Bunitesa di nos kostanan 


